cyanic-selkie/wikianc huggingface dataset:
ལུགས་ཀྱི་བསྟན་བཅོས་ལྷ་དང་དཔལ་འདུ་བའི་ནོར་བུ་
དྲང་ལ་ལྷ་ཡང་མགུ་ནས་འདུ། ། དྲང་པོ་ལྷ་ཡི་གནས་སུ་འགྲོ། ། དྲང་པོའི་བྱ་བ་ཕྱི་ཐག་རིང༌། ། དྲང་པོ་རྒྱལ་ཁམས་རྗེ་རུ་འོས། ། དྲང་པོ་ཞེས་བྱའི་ཡོན་ཏན་ནི། ། ཡོན་ཏན་ནང་ན་ཡོན་ཏན་མཆོག ། མི་ཆོས་གཙང་མའི་སྙིང་པོ་སྟེ། ། མང་དུ་བསྟོད་པས་ཅི་ཞིག་བྱ། །
གཉིས་པ་དམ་བརྟན་བཤད་པ་ལ།
༡་་དམ་བརྟན་གྱི་ངོ་བོ་མདོར་བསྟན་པ་ནི།
དམ་བཅའ་བརྟན་ན་རང་དོན་འགྲུབ། ། གཞན་གྱིས་འདི་ཡི་ཚིག་གཟུང་འོས། །
༢་་དམ་བརྟན་གྱི་ཡོན་ཏན་དང་དམཟབཅའ་ཉམས་པའི་སྐྱོན་ཁྱད་པར་ཕྱེ་སྟེ་བཤད་པ་ནི།
ལེགས་པར་དཔྱད་ནས་ཁས་འཆེས་པ། ། བསྐལ་པའི་མཐར་ཡང་གཏོང་མི་རུང༌། ། དམ་བཅའ་ཉམས་པས་ཇི་འཇིགས་པ། ། དེ་ཙམ་རྒྱལ་ཁྲིམས་ཀྱིས་མི་འཇིགས། ། གཏམ་དང་མནའ་ལ་མ་རྩི་བའི། ། མི་དེ་ཁྲོལ་ཚགས་ཇི་བཞིན་དུ། ། བཟང་པོའི་བཅུད་ཀྱིས་དབེན་པ་ཡང༌། ། རྟགས་དེ་ཁོ་ནས་ཡང་དག་ངེས། ། འདི་འདྲའི་མི་ལ་ལྷ་དང་དཔལ། ། ལྗོན་ཤིང་བསྐམ་པའི་གྲུབ་བཞིན་དུ། ། གཞན་དང་གཞན་དུ་བྱོལ་བ་ལ། ། ཐེ་ཚོམ་ཙམ་ཡང་སྲིད་མ་ཡིན། ། དམ་བཅའ་ཅི་ཙམ་བརྟན་གྱུར་པ། ། དེ་དང་དེ་ཙམ་ཡིད་རྟོན་གནས། ། ཡིད་རྟོན་གནས་སུ་ཇི་རུང་བ། ། དེ་ལྟར་ལྷ་དང་དཔལ་ཀྱང་གནས། ། དམ་པ་རྣམས་ཀྱིས་སྨྲས་ཟིན་ཚིག ། དོན་ཆེན་མེད་ཀྱང་ལྡོག་དཀའ་ན། ། དོན་ཆེན་ལྡན་དང་མནའ་བོར་པའི། ། ཚིག་ལ་ལྡོག་པ་ག་ལ་སྲིད། ། དམན་པ་རྣམས་ལ་སྲོག་ཕོངས་བ། ། དེ་བཞིན་མཆོག་ལ་དམ་བཅའ་ཕོངས། ། དམན་པས་དམ་བཅའ་དོར་བ་ལ། ། མཆོག་རྣམས་ཤིན་ཏུ་ངོ་ཚར་བྱེད། ། མཆོག་རྣམས་ཀྱི་ནི་དམ་བཅའ་དོན། ། སྲོག་གཏོང་པ་ལ་དམན་པ་རྣམས། ། ངོ་ཚར་བྱེད་ཀྱང་དམ་བརྟན་ལ། ། ཡོན་ཏན་ཆེ་བར་མི་སེམས་ཀྱང༌། །
༣་་དམ་བཅའ་གང་ལ་གནས་པའི་ཡོན་ཏན་བསྟན་པ་ནི།
དམན་པ་རྣམས་ཀྱི་རྒྱུད་སྤངས་ནས། ། དམ་པའི་རྒྱུད་ལ་རྟག་གནས་པ། །
དམ་བཅའ་བརྟན་པ་ཞེས་བྱ་བའི། ། ཡོན་ཏན་འཇིག་རྟེན་ཆེ་བའི་རྒྱན། །
བཞི་པ་ལོ་མ་བཤད་པ་ལ།
༡་་ངོ་བོ་མདོར་བསྟན་པ་ནི།
འདི་ནི་བདག་ལ་འདི་ལྟར་དུ། ། ཕན་འདོགས་བྱེད་པོ་ཡིན་སྙམ་པ། །
བྱས་པ་ཤེས་པས་དྲིན་བཟོ་བ། ། ཡ་རབས་སྤྱོད་པ་མཚོན་པའི་སྒོ། །
༢་་བྱས་པ་མ་ཤེས་པའི་སྐྱོན་བསྟན་པ་ནི།
ཕན་གནོད་བྱས་པ་མི་ཤེས་པ། ། དེ་ལ་ལན་དུ་སེམས་པ་མེད། ། དེ་ཕྱིར་འཕགས་རྣམས་མ་གཏོགས་པ། ། འདི་ལ་ཕན་གནོད་སུ་ཡིས་རྩོམ། ། ཕན་དང་གནོད་ལན་གོ་བཟློག་མཁན། ། མི་རུ་བརྟགས་ཀྱང་འདྲེ་ཡིན་ན། ། དེ་ལ་སྤྱོད་ལམ་བསྟུན་པ་ཅི། ། ལྟ་བ་ཙམ་ཡང་སུ་ཞིག་འདོད། ། དམ་པའི་སྐྱེས་བུ་མཆོག་རྣམས་ནི། ། བྱས་པ་ཆུང་ཡང་དྲིན་གཟོ་ཆེ། ། འདི་འདྲའི་ཡོན་ཏན་ལྡན་གྱུར་ན། ། ཡོན་ཏན་ཆེན་པོ་གཞན་ཀྱང་བདོག ། གང་ཞིག་བྱས་པ་མི་གཟོ་བ། ། དེ་ལ་བློ་མེད་ཟུང་ཐུབ་དང༌། ། ཁྲེལ་དང་བག་ཡོད་དྲང་པོ་སོགས། ། ཡོན་ཏན་གཞན་ཀྱང་ཇི་ལྟར་ཡོད། །
༣་་བྱས་ཤེས་ཡོན་ཏན་གྱི་མཆོག་ཡིན་པར་གདམས་པ་ནི།
བྱས་པ་ཤེས་ཤིང་དྲིན་གཟོ་བའི། ། མི་ལ་དཔལ་མགོན་གནས་ཞེས་གྲགས། །
ཡོན་ཏན་འདི་ལས་ཡོན་ཏན་གཞན། ། མཚོན་པར་བྱས་པས་མི་དེ་མཛེས། །
གཉིས་པ་ཕན་བརྩོན་བཤད་པ།
༡་་ཕན་བརྩོན་གྱི་རྒྱུ་བཤད་པ་ནི།
༈ གཞན་ལ་ཕན་པར་བརྩོན་པ་དེ། ། རང་ཉིད་ཕུན་སུམ་ཚོགས་པའི་རྒྱུ། །
དཔལ་དང་འབྱོར་པ་རྒྱ་ཆེ་བ། ། འདི་ལས་འཁྲུངས་ཤིང་འདི་ཡིས་བཞུགས། །
༢་་ཕན་བརྩོན་དང་མི་ལྡན་པ་ལྡན་པ་གཉིས་ཀར་འབྲས་བུ་ཁྱད་པར་ཐ་དད་དུ་བྱུང་ཚུལ་ནི།
རང་དོན་ཆེས་ཆེར་གཉེར་བ་དེ། ། དང་པོ་དཔོན་དུ་གྱུར་ན་ཡང༌། ། ཇེ་བས་ཇེ་དམའ་དག་ཏུ་འགྱུར། ། རི་གཟར་པོ་ཡི་འབབ་ཆུ་བཞིན། ། གཞན་ལ་ཕན་པ་ལྷུར་ལེན་པ། ། དང་པོ་བྲན་དུ་གྱུར་ན་ཡང༌། ། ཇེ་བས་ཇེ་མཐོར་ཕྱིན་གྱུར་ཏེ། ། གཡུ་འབྲུག་མཁའ་ལ་འགྲོ་བ་བཞིན། ། སྐྱེ་བོ་བླུན་པོ་རང་དོན་ལ། ། ཆགས་པས་རང་དོན་ཁོ་ན་གཉེར། ། རང་དོན་ཅི་ཡང་མི་འགྲུབ་པའམ། ། འགྲུབ་ཀྱང་རྒྱ་ཆེར་འགྲུབ་པ་དཀའ། ། སྐྱེ་བོ་མཁས་པ་རང་དོན་ལ། ། ཆགས་ཀྱང་གཞན་དོན་གཙོ་བོར་གཉེར། ། གཞན་དོན་གཉེར་བའི་ཤུགས་ལ་ནི། ། རང་དོན་ཤིན་ཏུ་ཕུན་སུམ་ཚོགས། །
༣་་ཕན་བརྩོན་དེ་རྒྱལ་སྲས་རྣམས་ཀྱི་ལམ་ཡང་དག་ཡིན་པར་གདམས་པ་ནི།
འདི་དང་ཕྱི་མར་རང་གི་དོན། ། ཤིན་ཏུ་རྒྱ་ཆེར་འགྲུབ་འདོད་ན། །
གཞན་དོན་གཉེར་བ་ཐབས་སུ་བཟང༌། ། ཐབས་འདི་རྒྱ་ལ་སྲས་རྣམས་ཀྱིའང་ལམ། །
ལྔ་པ་མེ་ཏོག་བཤད་པ་ལ།
༡་་དད་པའི་ངོ་བོ་བཤད་པ་ནི།
༈ སྐྱབས་འོས་ཡོན་ཏན་ལྡན་པ་ལ། ། བདེན་པའི་གནས་དང་དེའི་བྱེ་བྲག །
རྒྱུ་འབྲས་མི་བསླུའི་འཇུག་ལྡོག་ལ། ། ཡིད་ཆེས་དད་པ་ཞེས་བྱའོ། །
༢་་དད་པའི་ཡོན་ཏན་བཤད་པ་ནི།
དད་པ་ཆོས་ཀྱི་རྩ་བ་སྟེ། ། དད་ལས་བསོད་ནམས་ཚོགས་འཕེལ་ཞིང༌། ། བསོད་ནམས་ཅན་ལ་ཡ་རབས་ཀྱི། ། སྤྱོད་པ་ཀུན་གྱི་ངང་གིས་གནས། ། དད་པས་རྒུད་པ་ཕྱིར་ལ་འདོར། ། དད་པ་ཡིད་བཞིན་ནོར་བུ་སྟེ། ། ཇི་ལྟར་བསམ་པ་འགྲུབ་བྱེད་པའོ། །
༣་་དད་པའི་ཡུལ་བཤད་པ་ནི།
སངས་རྒྱས་ཆོས་དང་དགེ་འདུན་གསུམ། ། ནམ་ཡང་མི་བསླུའི་སྐྱབས་གནས་ཡིན། །
སྐྱབས་དེའི་ཡོན་ཏན་ཚད་མེད་ལ། ། ཡིད་ཆེས་གུས་པ་རྟག་ཏུ་བྱ། །
༤་་ལས་འབྲས་ལ་ཡིད་ཆེས་བསྐྱེད་དགོས་པར་གདམས་པ་ནི།དཀར་ནག་ལས་ཀྱི་འབྲས་བུ་ནི། ། ནམ་ཡང་ཆུད་མི་ཟ་བར་སྨིན། ། དེ་ཕྱིར་རང་ལ་རང་བརྩེ་ན། ། ལས་འབྲས་བླང་དོར་ཞིབ་ཏུ་བྱ། ། འདི་ནི་ལས་ཀྱི་ས་ཡིན་ལ། ། འདི་ནས་ཕ་རོལ་འབྲས་བུའི་ས། ། དེ་ཕྱིར་རང་དབང་ཡོད་དུས་འདིར། ། དགེ་བའི་ས་བོན་འདེབས་པར་གྱིས། ། སྣ་ཚོགས་སྐྱེ་བོའི་བདེ་སྡུག་ལྟོས། ། འདི་ཡི་རྒྱུ་ནི་ལས་ཡིན་ཞེས། ། བདེན་པར་སྨྲ་བས་ལེགས་གསུངས་ན། ། སུ་ཞིག་ལས་འབྲས་བསམ་མི་བྱེད། །
༥་་དདཟཔ་རྙེད་པའི་མཆོག་ཡིན་པར་གདམས་པ་ནི།
རྙེད་ན་རྙེད་པའི་མཆོག་ཡིན་ཏེ། ། ཨེ་མ་བཟང་པོའི་བསོད་ནམས་འབྲས། །
གཉིས་པ་གཏོང་ཕོད་བཤད་པ་ལའང་།
༈ བདག་གི་ལོངས་སྤྱོད་འཆང་གྱུར་ཀྱང༌། ། དབང་མེད་ཤུལ་དུ་ལུས་ཏེ་འགྲོ། ། དེ་བས་གཏོང་ཕོད་བློ་སྐྱེད་ལ། ། འདི་ཕྱིའི་ཕུན་སུམ་ཚོགས་པ་བསྒྲུབ། ། གཏོང་བ་ཆུང་ཡང་འབྲས་བུ་ཆེ། ། ལོངས་སྤྱོད་ཆེ་ཡང་ཕན་པ་ཆུང༌། ། སྔོན་ཆད་བྱིན་པས་འདིར་འབྱོར་ཀྱང༌། ། འདིར་མ་བྱིན་ན་ཕྱི་མར་དབུལ། །
༢་་ཆོག་ཤེས་མེད་པའི་ཉེས་དམིགས་བཤད་པ་ནི།
བསགས་དང་བསྲུང་དང་བརླག་པ་ཡི། ། ནོར་ལ་ཉེས་པ་ཤིན་ཏུ་མང༌། ། ས་གཞི་ནོར་གྱིས་གང་ན་ཡང༌། ། སྐྱེ་བོའི་འདོད་པ་ངོམ་མི་འགྱུར། ། ཟས་ནོར་གནས་མལ་ཙམ་ཞིག་ལས། ། ལྷག་མ་ཕན་མེད་སྡུག་བསྔལ་རྒྱུ། །
༣་་གཏོང་བའི་འབྲས་བུ་རྒྱས་པར་བཤད་པ་ནི།
གཏོང་བས་འདི་དང་ཕྱི་མར་ཡང༌། ། ནོར་རྣམས་ཆེར་འཕེལ་དབྱར་ཆུ་བཞིན། ། གཏོང་བས་ཚེ་དང་གྲགས་པ་འཕེལ། ། གཏོང་བས་དཔལ་དང་བདེ་བ་འཕེལ། ། གཏོང་བ་འདི་ནི་འཕེལ་བའི་སྒོ། ། ཡིན་ཀྱང་སྐྱེ་བོས་ཟད་པར་དོགས། ། མི་གཏོང་ཤིན་ཏུ་བསགས་པ་ཡི། ། ཞེ་ཕུག་བརྟགས་ན་དུད་འགྲོ་འདྲ། ། གཡོ་ཞིང་སྙིང་པོ་མེད་པ་ཡི། ། ནོར་ལས་སྙིང་པོ་ཅིས་མི་ལེན། །
༤་་གཏོང་བ་ཆུང་ངུས་འབྲས་བུ་ཆེན་པོ་ཐོབ་པར་བཤད་པར་གདམས་པ་ནི།
མ་གཏོང་སྤྱད་པར་མ་བྱས་པའི། ། རྒྱལ་སྲིད་འབྱོར་པ་གཡོ་ལ་ལྟོས། །
ཟན་སྐྱ་ཁམ་གཅིག་གིས་ཉོས་པའི། ། འཁོར་བསྒྱུར་དཔལ་དེ་ཅིས་མ་བསྒྲུབས། །
དྲུག་པ་འབྲས་བུ་བཤད་པ་ལ།
གོང་དུ་བཤད་མ་ཐག་པའི་རྒྱུ་དེ་ལ་བརྟེན་ནས། འབྲས་བུ་བདེ་བ་དང་གྲགས་པ་ངེས་པར་སྨིན་ཚུལ་བཤད་པ་ནི།
དེ་ལྟར་བློ་ལྡན་ཟུང་ཐུབ་དེས། ། ཁྲེལ་དང་བག་ཡོད་པའི་ཚུལ་གྱིས། ། དྲང་དང་དམ་བརྟན་གཞི་གཟུང་ནས། ། བྱས་པ་ཤེས་ཤིང་ཕན་པར་བརྩོན། ། དད་དང་གཏོང་བའི་ཤུགས་བསྐྱེད་ན། ། ༈ འདི་དང་ཕྱི་མའི་གནས་སྐབས་སུ། ། ཚེ་རིང་བ་དང་ནད་མེད་དང༌། ། ཡིད་དུ་འོང་དང་འབྱོར་ལྡན་དང༌། ། ཀུན་གྱིས་བཀུར་ཤིང་བསྔགས་པ་དང༌། ། དབུ་འཕང་མཐོ་ཞིང་མངའ་ཐང་རྒྱས། ། མཐའ་བཞི་ལས་རྒྱལ་ལས་ཤུགས་དང༌། ། སྟོབས་མཐུ་ནུས་པ་མེ་ལྟར་འབར། ། བདེ་དང་ཡིད་བདེའི་དཔལ་རྣམས་ཀུན། ། རྟག་ཏུ་མདུན་ན་གནས་བཞིན་པར། ། སྙན་གྲགས་ལྷ་ཡི་རྔ་བོ་ཆེ། ། འཇིག་རྟེན་འདི་ན་ཁྱབ་པར་སྒྲོགས། །
མཇུག་གྲུབ་པའི་བྱ་བ་ལ།
༡་་བསྟན་བཅོས་ཇི་ལྟར་བརྩམས་པའིི་ཚུལ་བཤད་པ་ནི།
དེ་ཕྱིར་ལྷ་དང་དཔལ་རྣམས་ཀུན། ། གང་གི་རྒྱུད་ལ་གནས་འདོད་པས། ། ཀུན་སློང་གིས་བསྐུལ་འདི་ལྟ་བུ། ། སྡེབས་སྦྱོར་སྤང་སྟེ་ལེགས་པར་བྲིས། ། བདག་གི་རྒྱལ་དང་རྒྱལ་སྲས་དང༌། ། དམ་པ་རྣམས་ཀྱི་ལེགས་བཤད་ལ། ། འདྲིས་པས་ལེགས་པ་སྨྲ་བ་ནི། ། བྲག་ཆ་བཞིན་དུ་བརྗོད་ལ་མཁས། ། འོན་ཀྱང་ཐོག་མེད་ངན་གོམས་ཀྱིས། ། བསླད་ཕྱིར་ལེགས་པར་སྤྱོད་པའི་ཆ། ། ཤིན་ཏུ་ཕྲ་ཡང་ལེགས་སྤྱོད་ལ། ། བཟང་པོར་མཐོང་བ་ཙམ་དུ་ཟད། ། དེ་ཕྱིར་སྐྱེ་བོ་ཡ་རབས་ཀྱི། ། སྤྱོད་པ་གང་གིས་སྤྱོད་པ་ལ། ། ཤིན་ཏུ་ཡི་རབ་ཉིད་གྱུར་ཕྱིར། ། གཞན་ཀུན་འདི་འདྲའི་ཚུལ་བཟང་ལ། ། གཞུག་པར་འདོད་པའི་བརྩེ་བ་དང༌། ། བློ་ལྡན་གང་གིས་བསྐུལ་བའི་རྒྱུས། ། སྐྱེ་བོའི་ལུགས་ཀྱི་བསྟན་བཅོས་ལས། ། ཅུང་ཟད་བསྡུས་ཏེ་བརྗོད་པ་ལགས། །
དགེ་རྩ་གཞན་དོན་དུ་བསྔོ་བ་ནི།
འདི་ཡི་དགེ་བས་འགྲོ་ཀུན་ལ། ། བཟང་པོའི་ཡོན་ཏན་རྣམ་པ་བཅུ། །
འབད་པ་མེད་པར་ཞུགས་ནས་ཀྱང༌། ། ལྷ་དང་དཔལ་གྱིས་བརྒྱན་པར་ཤོག །
ཞེས་པ་འདི་ཡང་ཡ་རབས་བཟང་པོའི་ལུགས་ཀྱི་སྲོལ་དྲི་མ་མེད་པ་ལ་དགའ་ཞིང་དང་དུ་ལེན་པར་འདོད་པའི་སྐལ་བ་བཟང་པོའི་ཡོན་ཏན་གྱིས་ཕྱུགས་པ་རྒྱལ་བར་དཀོན་མཆོག་གིས་འདི་འདྲ་བ་ཞིག་བྲིས་ཞེས་བསྐུལ་ངོར་འཇམ་དཔལ་དགྱེས་པའི་རང་མདངས་ཞེས་འབོད་པས་རྫོང་གསར་བཀྲ་ཤིས་ལྷ་རྩེར་བྲིས་པ་མངྒ་ལཾ། ། དགེའོ། །དགེའོ། །དགེའོ།། །།
ལྟ་བའི་ བརྗེད་བྱང་ཆེན་མོ་
༄༅། །ངྷརྨ་བྷ་དྲས་མཛད་པའི་ལྟ་བའི་ བརྗེད་བྱང་ཆེན་མོ་བཞུགས།
ཀོང་སྤྲུལ་དབང་བསྐུར་འབྲིང་པོ་
༄༅། ཟབ་ཆོས་ཞི་ཁྲོ་དགོངས་པ་རང་གྲོལ་ལས། སྨིན་བྱེད་སྒོ་འབྱེད་དབང་བསྐུར་འབྲིང་པོ་འགྲོ་དྲུག་རང་གྲོལ་ལ་ཁ་སྐོང་ཕྱག་བཞེས་ཀྱིས་བརྒྱན་པ་འབྲེལ་ཚད་རང་གྲོལ་ཅེས་བྱ་བ་བཞུགས་སོ།།
མཚུར་ཕུའི་རྡོ་རིང་ཡི་གེ་
མཚུར་ཕུའི་རྡོ་རིང་གི་ངོ་བཤུས་ཡི་གེ
ལྷོ་ངོས་ཡི་གེ
༡ ༄། །ཞང་ཚེས་པོང་སྟག་བཟང་ཉ་སྟོས། ༢ སྟོད་ཀྱི་ལྕང་བུར། གཙུག་ལག་ཁང་བརྩྀགས་ ༣ པའི་ལོ་རྒྱུས། །རྡོ་རིངས་ལ་བྲྀ་བར། ༔བཙན༔ ༤ པོའི་བཀའས་གནང་སྟེ་བྲིས་པའ།༔། ༥ ུ། །བཙན་པོ་ལྷ་སྲས་ཡབ་མྱེས་ཀྱི་སྐུ་རིང་ལ་ ༦ དམ་པའྀ་ཆོས་བརྙེས་ནས། །གདུང་རབས༔ ༧ སུ་དམ་པའི་ཆོས་མྱྀ་གཏང་ཞིང་མཛད་པར༔ ༨ ཆོས་གཙིགས་དང༌། བཀའ་ལུང་སྩལད་པ་ ༩ ལས་འབྱུང་བ་བཞིན། ཞང་ཚེས་པོང་ཉ་སྟོས། ༡༠ དམ་པའི་ཆོས་ཉམས་སུ་བླངས། བཙན༔ ༡༡ པོ་ལྷ་སྲས། ཁྲི་གཙུག་ལྡེ་བརྩན་འཕྲུལ་གྱི་ ༡༢ བཀའ་དྲྀན། ཞང་ཉ་སྟོ་ལ་ཆེད་སྩལད་པས་ ༡༣ བཀའ་དྲྀན་ཆེན་པོ་བསབ་པའྀ་ཕྱིར། ། “༡༤ བཙན་པོ་སྐུ་ཡོན་དུ་བསྔོས་ཏེ། སྨོན་ལམ༔ ༡༥ རྒྱ་ཆེར་བཏབ་ནས། སྟོད་ལུངས་ཀྱྀ་ལྕང་བུར༔ ༡༦ གཙུག་ལག་ཁང་བརྩྀགས་སྟེ། དཀོན་ ༡༧ མཆོག་གསུམ་གྱྀ་རྟེན་བཙུགས། དགེ་ ༡༨ སློང་བཞི་གནས་པར་སྦྱར་ནས། རྐྱེན་ཀྱྀ་ ༡༩ བྲན་དང་ཞྀང་འབྲོག་དང༌། ལྷ་ཆ་དང༌། ནོར་རྫས་ ༢༠ དང༌། རྐང་འགྲོས་ལས་སྩོགས་པ། ཚང་བར༔ ༢༡ བཅད་དེ། །བཙན་པོ་ཁྲི་གཙུག་ལྡེ་བརྩན་ ༢༢ གྱི་སྐུ་ཡོན་རྒྱུན་མྀ་འཆད་པར་བྱེད་དོ། ། ༢༣ གཙུག་ལག་ཁང་འདྀའི་མཚན་ཡང༌། ། ༢༤ བཙན་པོའི་བཀའ་ཞལ་གྱྀས་བཏགས་སྟེ། ༢༥ འོན་ཅང་དོའི་ཐུགས་དམ་གྱི་གཙུག་ལག ༢༦ ཁང་ཆེན་པོའི་མཇུག་ལ་གདགས་ཤིང༌། ༢༧ ཚིས་ཀྱང༌། བླ་ནས་མཛད་པར། །བཀའས་ ༢༨ གནང༌། །ལྷ་རྀས་ཀྱི་འབངས་དང༌། དཀོར་ “༢༩ ལ། ཁྲལ་མྱྀ་དབབ་པ་དང༌། ཁྭ་དང༌། ཆད་ཀ༔ ༣༠ མྱྀ་བཞེས་པ་ལས་སྩོགས་པ་ཡང༌། །ལྷ་རིས༔ ༣༡ ཆེན་པོའི་ཐང་དུ། །བཀའས་གནང་ངོ༌། ། ༣༢ གཙུག་ལག་ཁང་འདྀའི་རྐྱེན་རྀས་བསྔོ་ཞིང་ ༣༣ སྤྱད་པ་ཡང༌། །ཞང་ཉ་སྟོས། །ཇི་ལྟར་བྱས་ཤྀང༌། ༣༤ བསྔོས་པ་བཞྀན་བརྩན་པར། །བཀའས་གནངོ༌། ༣༥ ནམ་ཞྀག་ན། །ཞང་ཉ་སྟོ་ལ། བུ་ཚ་རྒྱུད་ཡོང༔ ༣༦ མྱེད་པ་ཞྀག་དུ་གྱུར་ན། །ཁོལ་ཡུལ་ལས་སྩོགས་ ༣༧ པ་དབང་ངོ་ཅོག། །བླར་ཡང་མྱི་བཞེས། ༣༨ ཀྱང་མྱྀ་སྦྱིན་བར། །གཙུག་ལག་ཁང་འདྀ་རྐྱེན། ༣༩ དུ་བསྣན་པར། །བཀའས་གནང་ངོ༌། ༤༠ གཙུག་ལག་ཁང་གྀ་རྐྱེན་བཅད་པའི་དཀར༔ ༤༡ ཅག་དང༌། བསྔོས་ཡྀག་བླ་དཔེ་ནི། །བཅོམ་ལྡན་ ༤༢ འདའས་རིང་ལུགས་ཀྱི་འདུན་སར་བཞག། ། ༤༣ འོག་དཔེ་ནི། འོན་ཅང་དོ་གཙུག་ལག་ཁང་གྀ༔ “༤༤ གནས་བརྟན་དང༌། མངན་ལ་སྩལད། དཔེ༔ ༤༥ དེ་དང་འདྲ་བ་གཅྀག་ནི། །གཙུག་ལག་ཁང་༔ ༤༦ འདིར་གཞག་པར། བཀའས་གནང་ངོ༌།
ནུབ་ངོས་ཡི་གེ
༡ ཞང་ཚེས་པོང་ ༢ གསས་སྟོའི་བུ་ ༣ ཚ། གཙིགས༔ ༤ གནང་བའྀ་བླ་ ༥ དཔེ་ནི། ཕྱྀང་བ་ ༦ འི་སྐུན་མཁར་ ༧ ན། གཙིགས༔ ༨ ཆེན་པོ་གཞན་གྱྀ་ ༩ ཟླ་ལ་བཞག །དེ་ ༡༠ དང་འདྲ་བ་རྣམ༔ ༡༡ གཅྀག་ནི། གཙིགས་ “༡༢ གཞན་གྱྀ་ཟླ་ལ་ ༡༣ བཀའྀ་སར་བཞག ༡༤ ། གཙྀགས་ཀྱྀ་ ༡༥ འོག་དཔེ་འཕྲ༔ ༡༦ མེན་གྱྀ་སྒྲོམ་བུ༔ ༡༧ ནི། གཙུག་ལག༔ ༡༨ ཁང་འདྀའྀ་མཛོད་ ༡༩ དུ་གཞག་པར། ༢༠ བཀའས་གནང་ ༢༡ ངོ༌། ། ༢༢ བཀྲ་ཤིས།
གདུང་བསྲེག་གི་ཐོ་ཡིག་
༄༅། །གདུང་བསྲེག་གི་ཐོ་ཡིག་བཞུགས་སོ། ། ༄༅། །སྭ་སྟི། བླ་མ་རོང་ཟོམ་ལོ་ཙཱ་བ་དཔལ་ཆོས་ཀྱི་བཟང་པོས་མཛད་པའི། རོང་ལུགས་ཀྱི་གདུང་བསྲེག་གི་ཆོ་ག །སེ་འབྲོ་དབང་ཕྱུག་རྒྱ་མཚོ་ཅེས་པ།བླང་རོ་གད་ཁའི་དགེ་བའི་བཤེས་གཉེན་དེ་ཉིད་ཀྱིས་ཞུས་པའི་ཆོ་ག་འདི་དག་རིམ་པའི་ཡི་གེ་བྲིས་པ་ལ།སྤྱིར་བླ་མ་བཞི་པ་ཞེས་གྲགས་ནའང་།  ཡི་གེ་བཅུ་གསུམ་ཡོད་གསུང་། དེ་ཡང་ལུགས་གཉིས་སུ་བྱ་སྟེ། དང་པོ་བསྲེགས་ཀྱི་རྩ་བ།གཉིས་པ་བློ་བུར་བག་ཆགས་སྦྱང་། གསུམ་པ་འཇུག་ཆོག །ཡན་ལག་བདུན་པ། བཞི་པ་རིག་དྲུག་བཅུ་རུ། ལྔ་པ་དགག་ཡིག །ལྷ་ངོ་བསྟན།ཟན་གཏད་ཆེ་ཆུང་གཉིས། གཅགས་སྦྱང་། ལམ་བསྟན། ས་འཕར་སྨོན་ལམ། སྨོན་བཤགས་བྱ། ཡང་བྲིས་པ་ལ། སྐོས་གདབ། འཛབ་བསྐུལ། བཤགས་བྱང་བླ་མ། སྐར་མ་ཞི་ཁྲོའི་རྣམ་པ་གཉིས། དཀར་ནག་ལྡང་འཛིན། འདི་རྣམས་ཀྱིས་རོང་ལུགས་སུ་གྲགས་པའི་གདུང་བསྲེག་གི་ཆོ་ག་ཚོ་ཚར་བར་ཐལ་བ་ལགས་སོ། །མདོར་བསྡུས་ན་བཅུ་གསུམ་ཅེས་གྲགས་ཀྱང་། ཡི་གེ་དངོས་བཅོ་བརྒྱད་སྣང་ངོ་། །དོན་དུ་འགྱུར་བར་ཤོག  །ཞི་དཀར་དབུལ་སྟོན་རྡོར་བསོད་ཀྱི་དོན་དུ་མཛད་དོ། ། གཞན་ཚོ་སེ་འབྲོ་དབང་ཕྱུག་རྒྱ་མཚོའི་དོན་དུ་མཛད་གསུང་ངོ་། །གདུང་བསྲེག་བློ་བུར་བ་ནི། གདུང་ཁང་བརྩིགས་ཏེ། གཙུག་ལག་མཁན་དང་འཐུན་པར། ཕུང་པོ་སྡོང་ཁང་དུ་བཅུག་སྟེ། །མཚམས་བཅད་པ་ལ་སོགས་བྱས་ནས་ཏིང་ངེ་འཛིན་གྱི་དཀྱིལ་འཁོར་བསྐྱེད་པ་ནི།སྤྱིར་ཆོས་ཐམས་ཅད་སྟོང་པ་ཉིད་དུ་བསྒོམ་པ་ཡིན་ནའང་། ཁྱད་པར་དུ་སྡོང་ཁང་དང་ཕུང་པོར་བཅས་པ་སྟོང་པ་ཉིད་དུ་བསྒོམས་ཏེ། དེའི་ངང་ལས་གནས་ཀྱང་གཞལ་ཡས་ཁང་ཉིད་དུ་བསྒོམས་ཏེ། དེར་ལྷའི་དཀྱིལ་འཁོར་བསྐྱེད་ནས། མཆོད་པ་ལ་སོགས་པའི་ཆོ་ག་ཐམས་ཅད་ཀྱང་། དེ་ཉིད་ལ་དབུལ་བར་བྱའོ། །ཚོགས་མཆོད་ལ་སོགས་པ་རྫོགས་པར་བྱས་ནས། བསྲེག་ཁང་གཞལ་ཡས་ཁང་དུ་གསལ་བར་བྱས་ནས།དེར་ལྷ་རྣམས་ཀྱི་སྙིང་པོ་བརྗོད་ཀྱང་རུང་། ལྷ་རྣམས་ཀྱི་སྙིང་པོ་མ་བརྗོད་ཀྱང་རུང་། ཏིང་ངེ་འཛིན་གྱིས་གསལ་བཏབ་སྟེ། །སྦྱིན་བསྲེག་གི་མཆོད་པ་ལ་འཇུག་པར་བྱའོ། །རྫོགས་སོ།། །། རྗེ་ཆོས་ཀྱི་བཟང་པོས་མཛད་པ། ཞི་ཁྲོའི་ཆོ་ག་གཞུང་བསྲང་།མཆོད་པ་རྫོགས་ནས། ཟན་གཏོད་བྱ་བར་འདོད་ན། དཀྱིལ་འཁོར་གྱི་ཆོ་ག་གཞུང་བཞིན་དུ་བགྱི། དེའི་རྗེས་ལ་ཡང་ཕུད་དང་། གཅགས་གཏོར་བཏང་། བདེན་པ་གང་རིག་བདར། ཕུང་པོ་ཤིང་ཁང་དུ་བཅུག་སྟེ། ཕུང་པོ་དང་ཚེ་འདས་དབྱེར་མེད་པར་བྱས་ནས། དེའི་ཕུང་པོ་དང་ཁམས་དང་སྐྱེ་མཆེད་ལྷའི་དཀྱིལ་འཁོར་དུ་བྱིན་གྱིས་བརླབས་ཏེ།བསྲེག་ཁང་ཡེ་ཤེས་ཀྱི་གཞལ་ཡས་ཁང་དུ་དམིགས་ཏེ། དེར་བཞུགས་སུ་གསོལ། མེ་ལྷ་སྤྱན་དྲངས་ལ་ཚོགས་རིམ་གྱིས་མཆོད་པར་བྱའོ། །རྫོགས་སོ།། །།རྗེ་ཆོས་ཀྱི་བཟང་པོ་ཞེས་བྱ་བ། སྤྲུལ་པའི་སྐུ་ཐུགས་རྗེ་ཕུལ་དུ་བྱུང་བ་དེས་མཛད་པའི་གདུང་བསྲེག་བློ་བུར་བ་ཞེས་གྲགས་པ། རྗེ་རོང་ཟོམ་པའི་གདམས་ངག་གོ། །།
རྡོ་རྗེ་གཙུག་ཏོར་དང་ཚེ་དཔག་མེད་ཀྱི་ལྷ་རྒྱུད་ཀྱི་སྒོ་ནས་མཆོད་རྟེན་གདབ་པ་
༄༅། །རྡོ་རྗེ་གཙུག་ཏོར་དང་ཚེ་དཔག་མེད་ཀྱི་ལྷ་རྒྱུད་ཀྱི་སྒོ་ནས་མཆོད་རྟེན་གདབ་པ་བཞུགས་སོ། །
ཆེ་མཆོག་གི་སྒོམ་ཁོག་བསྟོད་པ་དང་བཅས་པ་
༄༅། །ཆེ་མཆོག་གི་སྒོམ་ཁོག་བསྟོད་པ་དང་བཅས་པ་བཞུགས་སོ། །
གསང་སྔགས་ཀྱི་ལུགས་སུ་སཱཙྪ་གདབ་པ་
༄༅། །རྡོ་རྗེ་སེམས་དཔའི་སྒྱུ་འཕྲུལ་དྲྭ་བ་ལས་འབྱུང་ཞིང་གསང་སྔགས་ཀྱི་ལུགས་སུ་སཱཙྪ་གདབ་པ་འཕྲིན་ལས་བཞི་སོགས་བསྒྲུབ་ཚུལ་བཞུགས་སོ། །
ལྟ་བ་དང་གྲུབ་མཐའ་སྣ་ཚོགས་པ་བརྗེད་བྱང་དུ་བགྱིས་པ་
༄༅། །ལྟ་བ་དང་གྲུབ་མཐའ་སྣ་ཚོགས་པ་བརྗེད་བྱང་དུ་བགྱིས་པ་བཞུགས་སོ། །
སྨྱུང་ཆོག་བསྡུས་པ་
སྨྱུང་སྡོམ་ལེན་པར་འདོད་པས་ཐོག་མར་ས་ཕྱོགས་ཕྱག་དར་བྱས་ཏེ་དཀོན་མཆོག་གི་རྟེན་བཤམས།མཆོད་པ་སྣ་ཚོགས་ཀྱིས་མཆོད་ནས།གཙང་སྦྲའི་ཀུན་སྤྱོད་ལ་གནས་པས། མདུན་གྱི་ནམ་མཁར་བླ་མ་དང་དབྱེར་མེད་པའི་འཕགས་པ་སྤྱན་རས་གཟིགས་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་ནས་བཞུགས་པར་གྱུར།།སངས་རྒྱས་ཆོས་ཚོགས་མ་ལན་གསུམ།ཇི་སྙེད་སུ་དག་སོགས་ཡན་ལག་བདུན་པ་ཕྱག་དང་འབྲེལ་ནས་ཚར་གཅིག་བརྗོད།དེ་ནས་པུས་མོ་ས་ལ་བཙུགས་ཤིང་ཐལ་མོ་སྦྱར་ནས།ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།།སློབ་དཔོན་བདག་ལ་དགོངས་སུ་གསོལ།འཕགས་པའི་ཐུགས་ནི་སངས་རྒྱས་ཏེ།།གསུང་ནི་དམ་ཆོས་ཐུགས་དགེ་འདུན།།གང་ལ་སྐྱབས་མཆི་སེམས་ཅན་དོན།།ཚད་མེད་བཞི་སྒོམ་ཁྱེད་བསྒྲུབ་བྱ།།ཅེས་ལན་གསུམ། སེམས་ཅད་ཐམས་ཅད་བདེ་བ་དང་སོགས་ཚད་མེད་བཞི་ལན་གཅིག། སྡོམ་པ་དངོས་ཁས་ལེན་ནི།སངས་རྒྱས་འཕགས་པ་དགོངས་སུ་གསོལ།།དེང་ནས་སང་གི་ཉི་ཤར་བར།།སྲོག་གཅོད་རྐུ་དང་མི་ཚངས་སྤྱོད།།རྫུན་དང་ཆང་དང་གླུ་གར་རྒྱན།།ཁྲི་སྟན་མཐོ་དང་ཕྱི་དྲོའི་ཟས།།སྤངས་ཏེ་ཡན་ལག་བརྒྱད་པ་བསྲུང་།།ཉོན་མོངས་དགྲ་སྡེ་འཇོམས་པར་ཤོག།ལན་གསུམ་གྱིས་སྡོམ་པ་བཟུང་།ཐབས་ཡིན་ནོ།ལེགས་སོ་བྱ། སྨྱུང་སྡོམ་མདོར་བསྡུས་འདི་ས་སྐྱ་བ་གྲགས་རྒྱལ་གྱི་གསུང་ཡིན། དེ་བཞིན་གཤེགས་ཐམས་ཅད་ལ་ཕྱག་འཚལ་ལོ།བྱང་ཆུབ་སེམས་དཔའ་སེམས་དཔའ་ཆེན་པོ་སྙིང་རྗེ་ཆེན་པོ་དང་ལྡན་པ་འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ།ཨོཾ་ཨ་མོ་གྷ་ཤཱི་ལ།སཾ་བྷ་ར་སཾ་བྷ་ར།བྷ་ར་བྷ་ར།མ་ཧཱ་ཤཱུདྡྷ་ས་ཏྭ།པདྨ་བྷི་བྷུ་ཥི་ཏ།བི་ཛ་དྷ་ར་དྷ་ར།ས་མནྟ་ཨ་ཝ་ལོ་ཀི་ཏེ་ཧཱུཾ་ཕཊ་སྭཱ་ཧཱ།ཞེས་ཚུལ་ཁྲིམས་རྣམ་དག་གི་གཟུངས་ཉེར་གཅིག་བརྗོད། ཨོཾ་ཧྲཱི་ཏྲྱཻ་ལོ་ཀྱ་བི་ཛ་ཡ།ཨ་མོ་གྷ་པཱ་ཤ་ཨ་པྲ་ཏི་ཧ་ཏ།ཧྲཱི་ཧ་ཧཱུཾ་ཕཊ་སྭཱ་ཧཱ།དོན་ཡོད་ཞགས་པའི་གཟུངས་བདུན་ཀྱང་འདོན་ལ།བདག་སོགས་སེམས་ཅན་ཐམས་ཅད་ཀྱི་རྒྱུད་ལ་ཚུལ་ཁྲིམས་གྱི་ཕ་རོལ་ཏུ་ཕྱིན་པའི་ཆོས་རྣམས་ཡོངས་སུ་རྫོགས་པར་གྱུར་ཅིག།ཉོན་མོངས་པ་ཚུལ་ཁྲིམས་འཆལ་བ་ལས་བྱུང་བའི་སྡིག་པ་དང་སྒྲིབ་པ་ཐམས་ཅད་ བྱང་ཞིང་དག་པར་གྱུར་ཅིག།འཕགས་པ་དགྱེས་པའི་ཚུལ་ཁྲིམས་ཀྱི་སྐལ་བ་དང་ལྡན་པར་གྱུར་ཅིག།ཉོན་མོངས་པས་མི་བརྫི་བའི་རྣམ་པར་གྲོལ་བའི་བདེ་བ་ལ་རེག་པར་གནས་པར་གྱུར་ཅིག། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང་།།ཚུལ་ཁྲིམས་རྣམ་པར་དག་དང་ལྡན།།རློམ་སེམས་མེད་པའི་ཚུལ་ཁྲིམས་ཀྱིས།།ཚུལ་ཁྲིམས་ཕ་རོལ་ཕྱིན་རྫོགས་ཤོག། གཞན་གནོད་གཞིར་བཅས་སྤངས་ལ་གོམས་པའི་མཐུས།།རྨི་ལམ་ན་ཡང་སྡིག་སེམས་མི་འབྱུང་ཞིང་།།བྱང་ཆུབ་སེམས་དང་ནམ་ཡང་མི་འབྲལ་བའི།།ཚུལ་ཁྲིམས་ཕུན་སུམ་ཚོགས་པའི་བཀྲ་ཤིས་ཤོག།བསོད་ནམས་འདི་ཡིས་ཐམས་ཅད།འཇམ་དཔལ་དཔའ་བོས།དུས་གསུམ་གཤེགས་པའི།སྨོན་ལམ་རྒྱལ་པོ།སངས་རྒྱས་སྐུ་གསུམ།
རྭ་བ་བརྒྱད་པའི་བཅའ་ཡིག་
༄༅། །རོང་ཟོམ་ཆོས་བཟང་གིས་རང་སློབ་དམ་ཚིག་པ་རྣམས་ལ་གསུངས་པའི་རྭ་བ་བརྒྱད་པའི་བཅའ་ཡིག་བཞུགས།
གཞན་ཕན་མཐའ་ཡས་མཆོག་གི་སྤྲུལ་པའི་སྐུ། །ག༵ཞན་༵ཕན་ཆོ༵ས་ཀྱི་༵སྣང་༵བ་ཞེས་བྱ་བས། །གཞན་ཕན་སླད་དུ་སྤར་འདི་བསྒྲུབས་པའི་དགེས། །གཞན་ཕན་ཕྲིན་ལས་ས་སྟེང་ཁྱབ་གྱུར་ཅིག །ཅེས་པའང་མི་ཕམ་པས་སོ། །
དཔེ་རྙིང་བྲིས་མ་ཞིག་གི་མཇུག་ཏུ། དམ་པའི་གསུངས་འདི་རྒྱལ་བའི་བཀའ་དང་མཚུངས། ། འདི་ལ་གཅེས་སྤྲས་བསྟན་པའི་རྨང་རྡོ་ཚུག ། སྔ་འགྱུར་བསྟན་པའི་རང་ལུགས་རྨ་མེད་ཕྱིར། ། བསྟན་པའི་བདག་པོ་ཀུན་གྱིས་བཀུར་བར་རིགས། ། ཞེས་འབྱུང་།
རབ་ཏུ་གནས་པའི་ཆོ་ག་ཚོགས་ཡིག་ཆེན་པོ་
༄༅། །རབ་ཏུ་གནས་པའི་ཆོ་ག་ཚོགས་ཡིག་ཆེན་པོ་ཞེས་བྱ་བ་བཞུགས།
མཚན་ཡང་དག་པར་བརྗོད་པའི་འགྲེལ་པ་རྣམ་གསུམ་བཤད་པ་
༄༅། །མཚན་ཡང་དག་པར་བརྗོད་པའི་འགྲེལ་པ་རྣམ་གསུམ་བཤད་པ་བཞུགས་སོ། །
འདི་བསྟན་འགྱུར་ཁྲོད་དུ་བཞུགས་སུ་གསོལ་འདུག་ལ། མཚན་ཡང་དག་པར་བརྗོད་པའི་འགྲེལ་པ་ཚུལ་གསུམ་གསལ་བར་བྱེད་པའི་སྒྲོན་མ། ཞེས་ཁ་བྱང་བཀོད་འདུག་ལགས།
སྤྱོད་འཇུག་གི་འབྲུ་འགྲེལ་དབུ་མའི་ལམ་གྱི་སྒྲོན་མ་
༄༅། །སྤྱོད་འཇུག་གི་འབྲུ་འགྲེལ་དབུ་མའི་ལམ་གྱི་སྒྲོན་མ་ཞེས་བྱ་བ་བཞུགས།།
སྲིད་པ་ཆགས་པའི་ལྷ་དགུ་
གཤམ་དུ་སྲིད་པའི་ལྷ་ཞེས་པར་གཟིགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པ་ཐ་མ་
ལས་ཉོན་དབངས་གིས་སྲིད་པ་སྟེ་འཁོར་བའི་གནས་འདིར་སླར་སྐྱེ་མི་དགོས་པས་ན་སྲིད་པ་ཐ་མ་བ་སྟེ་། ཉན་ཐོས་དང་རང་རྒྱལ་གྱི་དགྲ་བཅོམ་པའི་འབྲས་བུ་མངོན་དུ་འཐོབ་ཁ་མའི་འཕགས་པའི་གང་ཟག་དང་། ས་བཅུའི་བྱང་ཆུབ་སེམས་པ་རྣམས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པ་བདུན་
དམྱལ་བའི་སྲུད་པ་། དུད་འགྲོའི་སྲིད་པ་ཡི་དྭགས་ཀྱི་སྲིད་པ་། ཡི་དྭགས་ཀྱི་སྲིད་པ་། ལྷའི་སྲིད་པ་། མིའི་སྲིད་པ་། ལས་ཀྱི་སྲིད་པ་། སྲིད་པ་བར་མའོ་།
སྲིད་པ་བར་དོའི་སྐབས་ཀྱི་མ་ངེས་པའི་རྟགས་དྲུག་
གནས་ངེས་མེད་རི་རྩེ་ཐང་སྟོང་ལ་སོགས་པར་ཡུད་ཙམ་རེ་སྡོད་། རྟེན་ངེས་མེད་ཟམ་པ་མཆོད་རྟེན་ལ་སོགས་ལ་ཡུད་ཙམ་རེ་བརྟེན་། སྤྱིད་པ་ངེས་མེད་སྐད་ཅིག་རེ་ལ་སྣ་ཚོགས་རེ་བྱེད་། ཟས་ངེས་མེད་རིགས་དྲུག་གི་ཟས་སྣ་ཚོགས་མཐོང་ཡང་མི་ཐོབ་པ་། གྲོངས་ངེས་མེད་ལྷ་དང་འདྲེ་སྲིན་བར་དོའི་འགྲོ་བ་སྣ་ཚོགས་དང་ཡུད་ཙམ་རེ་འགྲོགས་། སྣང་ཚུལ་ངེས་མེད་ཀྱི་ཆར་སྒོ་བདེ་སྡུག་སྣ་ཚོགས་སྐད་ཅིག་ལ་འགྲུར་ལྡོག་བྱེད་པའི་སྣང་བ་འཆར་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པ་སོ་གཅིག་
འདོད་ཁམས་ལྔ་། འདོད་ལྷ་དྲུག་ གཟུགས་ཀྱི་བཅུ་དྲུག་ གཟུགས་མེད་སྐྱེ་མཆེས་མུ་བཞི་སྟེ་སུམ་ཅུ་སོ་གཅིག་གོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པ་གསུམ་
ས་བླའི་སྲིད་པ་ལྟའི་སྲིད་པ་དང་། ས་སྟེང་གི་སྲིད་པ་མིའི་སྲིད་པ་། ས་འོག་གི་སྲིད་པ་ཀླུའི་སྲིད་པ་གསུམ་མམ་ས་གསུམ་ཟེར་། འཆི་སྲིད་དང་བར་སྲིད་། སྔོན་དུས་ཀྱི་སསྲིད་པ་སྟེ་གསུམ་། ཡང་ན་། འདོད་པའི་སྲིད་པ་དང་། གཟུགས་ཀྱི་སྲིད་པ་། གཟུགས་མེད་ཀྱི་སྲིད་པ་སྟེ་སྲིད་པ་གསུམ་མམ་ཁམས་གསུམ་མོ་། མདོ་སྡེ་ལས་། འདས་པ་དང་། མ་འོངས་པ་། མ་ངེས་པའི་སྲིད་པ་གསུམ་། ཡང་སྲིད་པ་དང་མ་སྲིད་པ་། ཅི་ཡང་སྲིད་པའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པ་བཞི་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་འདྲེ་དགུ་
ལི་བག་མའི་འདྲེ་། ཁོན་མཁར་ལེན་གྱི་འདྲེ་ཞ དྭ་ཧམ་དང་སྦྱིན་བསྲེག་ཞུགས་ཁང་རྣམས་ཀྱི་འདྲེ་། ཁར་ཐོག་ཕུག་པའི་འདྲེ་། ཁམ་མཆུ་ལས་སི་འདྲེ་། སྔགས་པ་ཚོགས་པའི་འདྲེ་། ཟིན་ཤིང་ལས་ཀྱི་འདྲེ་། ཟོན་དམག་དང་སྟོན་མོའི་འདྲེའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་སྒྲོན་མེ་
ཉི་མའི་མིང་སྟེ་འཇིག་རྟེན་གྱི་མུན་པ་གསལ་བར་བྱེད་པའི་སྒྲོན་མེ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་དགྲ་ལྷ་ཆེད་དགུ་
༡.དཔའ་བརྟན་དམག་དཔོན་ཆེན་སོ་། ༢.མཐུ་ཆེན་དགྲ་འདུལ་། ༣.སྣང་གྲགས་འབྲུག་ལྟིར་། ༤.དྲག་རྩལ་ཐོག་འབེབས་། ༥.སྐྱེས་པ་སྲོག་འདོན་། ༦.སྡང་བའི་སྲོག་གཅོད་། ༧. སྐྱེས་བུ་རང་ཆས་། ༨.བྱ་ཁྲ་སྔོན་མོ་། ༩.དགྲ་སྨན་གཤོག་རྩལ་བཅས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
[[Category:དུང་དཀར་ཚིག་མཛོད་ཆེན་མོ་ དགྲ་ལྷ་བཅུ་གསུམ་ནི།
སྲིད་པའི་རྩ་བ་
སྡུལ་བསྔལ་་གྱི་རྩ་བ་ཞེས་པ་དང་དོན་གཅིག་རྟེ་གོང་དུ་ད་སྡེའི་ནང་སྡུག་བསྔལ་གི་རྩ་བ་ཞེས་པར་གཟིགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་ལྷ་ཆེན་བརྒྱད་
འདོད་ལྷ་རིགས་དྲུག་དང་། གཟུགས་གཟུགས་མེད་ཀྱིས་ཕྱེ་བས་ལྷ་ལ་བརྒྱད་དེ་། འདོད་ལྷ་རིགས་དྲུག་ནི་རྒྱལ་ཆེན་རིགས་བཞི་དང་། སུམ་ཅུ་རྩ་གསུམ་། འཐབ་བྲལ་། དགའ་ལྡན་། འཕྲུལ་དགའ་། གཞན་འཕྲུལ་དབང་ཕྱུག་གོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་སྦྱོར་བྲལ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་པོ་དགུ་
གཏེར་དགུ་ལ་སྲིན་པོ་སྟེ་། སྲུང་བ་པོ་དགུ་ཡོད་པ་།
སྲིན་པོ་མིན་བརྫུས་
བརྫུན་པ་བདེན་པར་བརྫུན་པའི་དཔེ་ལ་ཟེར་།
སྲིན་པོ་དགུ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་པོ་མིན་བརྫུས་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་པའི་ལྷ་
བོན་པོའི་ཆོས་ལུགས་ཀྱི་བཤད་སྲོལ་ལ་། བོད་ཀྱི་སྐམ་ས་དང་པོར་ཆགས་པ་དང་མཉམ་དུ་བྱུང་ཞིང་བོད་ཡུལ་སྲུང་སྐྱོབ་བྱེད་མཁན་གྱི་ལྷ་དགུ་ཡོད་པར་བཤད་དེ་ལྷ་དགུ་ནི་། ༡.ཡབ་ལྷ་ཆེན་འོ་དེ་གུང་རྒྱལ་། ༢.དེའི་སྲས་ཡར་ལྷ་ཤམ་པོ་། ༣.བྱང་གི་གཉན་ཆེན་ཐང་ལྷ་། ༤.སྒ་སྟོད་ཇོ་བོ་སྒྱོགས་ཆེན་། ༥.ཤར་གྱི་རྨ་ཆེན་སྤོམ་ར་། ༦.ཇོ་བོ་གཡུང་རྒྱལ་། ༧.སྐྱིད་ཤོད་ཞོགས་ལྷ་ཕྱུག་པོ་། ༨.ཤེལ་དཀར་ཇོ་བོ་རྟ་རྒོད་། ༩.གཙང་གི་གནོད་སྦྱིན་གང་བ་བཟང་པོ་བཅས་ཡིན་པར་བཤད་། 《ལྡེའུ་ཆོས་འབྱུང་》གི་ནང་སྲིད་པའི་ལྷ་མང་པི་ཞིག་གི་ལྷ་རབས་བཤད་འདུག་པ་དེར་གཟིགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་པོ་
<B> སྲིན་པོ་  Vampire</B> སངས་རྒྱས་ཆོས་ལུགས་ཀྱི་བཤད་ཚུལ་ལ་། མི་ཤ་ཟ་རྒྱུར་དགའ་བའི་གདོན་འདྲེའི་རིགས་ལ་ཟེར་ཞིང་། གནའ་རབས་བསྐལ་པ་ཡ་ཐོག་གི་སྐབས་སུ་ཤྲི་ལངྐ་ནི་མི་ཤ་ཟ་བའི་སྲིན་པོའི་རྒྱལ་ཁབ་ཡིན་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་བུ་པད་པ་
ཆུ་ནང་གི་འབུ་མིའི་ནད་ཁྲག་འཇིབ་ཅིང་ཟུངས་ཁྲག་འཇིབ་མི་འདོད་པའི་འབུ་ཞིག་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་བུའི་ནད་བདུན་
ཀླད་སྲིན་། མཁྲིས་སྲིན་། སོ་སྲིན་། པགས་སྲིན་། གཞན་སྲིན་། མཚད་མའི་སྲིན་། ཡ་སྲིན་ནོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིབས་ཡུལ་གྱི་རོལ་མོ་གོང་
འདི་ལ་ཏུན་ཧོང་ནས་ཐོན་པའི་བོད་ཡིག་གི་ལོ་རྒྱུས་ནང་ཀྲི་ཎའི་རོལ་མོ་གོང་ཞེས་གསལ་བ་ལྟར་། དེང་སྐབས་ལྷོ་ཁ་སྣེ་གདོང་རྫོང་ཁོངས་འཇུ་ཆུས་ལ་ཀྲི་ཎ་ཟེར་བའི་ལུང་པ་གཅིག་དང་། འཕྱོས་ཆུས་ལ་རོལ་མོ་སྒང་ཟེར་བའི་གྲོང་ཚོ་གཅིག་བཅས་འདུག་པ་དེ་གཉིས་བསྡོམས་པའི་མིང་ཡིན་ནམ་སྙམ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིབས་
ཉི་འོད་མི་ཕོག་པའི་ངོས་ཀྱི་ལུང་པ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་པོའི་ཁ་གནོན་བྱེད་པར་གྲགས་པ་
བོད་ཀྱི་ལོ་རྒྱུས་ཐོག་ཤོད་སྲོལ་ལ་། སློབ་དཔོན་པདྨ་འབྱུང་གནས་བོད་དུ་ཕེབས་ཏེ་ལོ་ཤས་བཞུགས་ནས་སངས་རྒྱས་ཆོས་ལུགས་དར་སྤེལ་གནང་ཡང་། ཆོས་ལ་མི་དགའ་ཞིང་བོན་ལ་དགའ་བའི་བློན་པོ་ཚོས་ཚོགས་འདུ་ཚོགས་ཏེ་རྒྱལ་པོ་ཁྲི་སྲོང་ལྡེ་བཙན་ལ་སློབ་དཔོན་པངྨ་འབྱུང་གནས་བོད་ནས་མཐའ་འབུད་གཏོང་དགོས་པའི་བཙན་བསྐུལ་བྱས་པའི་རྐྱེན་གྱིས་རྒྱལ་པོ་བྱ་ཐབས་མ་བྱུང་བར་མཐར་འབུད་གཏོང་དགོས་བྱུང་སྟེ་། མངའ་རིས་མཚམས་སུ་ཕེབས་མཚམས་བློན་པོ་ཚོས་ལྐོག་གསོད་བྱེད་མི་བཏང་ཡོད་ཀྱང་གནོད་མ་ཐུབ་པར་སྲིད་ཡུལ་(དེང་སང་གི་ཤྲི་ལངྒ་)དུ་ཕེབས་ཞེས་བཤད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་བལ་
སྲིན་བུ་ལས་བྱུང་བའི་བལ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིལ་
རྩྭ་འབུ་ཞིག་ལ་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་རྩའི་བདག་འཛིན་བདག་འཛིན་རཱུ་ཧྲ་སྡེ་གསུམ་
ལུས་ཀྱི་བདག་འཛིན་ལ་ཧྲི་རཱུ་ཧྲ་ནི་བཟུང་བ་ཆོས་ཀྱི་བདག་འཛིན་། ངག་་གི་བདག་འཛིན་ཨ་ཀར་ཤ་རཱུ་ཧྲ་ནི་ལས་རྒྱུ་འབྲས་མེད་པར་སྨྲ་བ་ཆད་པར་ལྟ་བ་། སེམས་ཀྱི་བདག་འཛིན་ཏྲ་ག་ག་རཱུ་ཏྲ་ནི་འཛིན་ཏྲ་ག་ག་རཱུ་ཏྲ་་ནི་འཛིན་པ་གང་ཟག་གི་བདག་ཏུ་བཟུང་བའོ་། སྲིད་ཞིའི་གཙུག་རྒྱན་།  སྲིད་པ་འཁོར་བ་ནས་མ་ཐར་བའི་འགྲོ་བ་ཐམས་ཅད་དང་། ཞི་བ་ཐར་པའི་གོ་འཕང་ཐོབ་ཟིན་པ་ཀུན་གྱིས་མཆོད་པའི་ཞིང་གོང་ན་མེད་པ་ཡིན་པ་། སྲིད་པ་འཇིག་རྟེན་གྱི་ཆབ་སྲིད་དང་། ཞི་བ་ཆོས་ལུགས་ཡོངས་ཀྱི་མགོན་སྐྱབས་སམ་ཡང་ན་སྲིད་པ་འཇིག་རྟེན་གྱི་ཆབ་སྲིད་དང་ཞི་བ་ཆོས་ལུགས་ཡོངས་ཀྱི་མགོན་སྐྱབས་ཞེས་པའི་དོན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིའུ་གསོ་བ་
བོན་དང་སངས་རྒྱས་ཆོས་ལུགས་པ་གཉིས་ཀས་ཆོས་ལུགས་ཀྱི་བྱེད་སྒོ་ལ་བརྟེན་ནས་བྱིས་པ་ཆུང་ངུར་ཚེ་རིང་བ་དང་། ནད་མེད་པ་། ཤེས་རབ་བསྐྱེད་པ་སོགས་བྱ་བའི་ཐབས་ཤེས་ཤིག་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་བུ་ཀི་ཧ་ཀ་
གྲོན་མ་ཡིན་ཏེ་། 《མདོ་སྡེ་ལས་བརྒྱ་པར་》གྲོན་མ་གཉིས་ཞེས་པའི་གླེང་གཞི་ལས་། སྐྱེས་རབས་འདིའི་སྐབས་གྲོག་མ་བརྒྱད་ཁྲི་ཞེས་བཤད་པ་དང་། 《བསྟོད་པ་བརྒྱ་ལྔ་བཅུ་པའི་འགྲེལ་པ་》ལས། སྐྱེས་རབས་འདི་དྲངས་པར་གྲོག་མ་ཞེས་འབྱུང་ངོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིད་བློན་
བོད་རབ་བྱུང་བཅོ་ལྔ་པའི་ས་བྱ་（༡༩༠༩）ལོར་ཏཱ་ལའི་བླ་མ་སྐུ་ཕྲེང་བཅུ་གསུམ་པས་བཤད་སྒྲ་དང་། ཞོལ་ཁང་། ཆང་ཁྱིམ་། གླང་མདུན་བཅས་ལ་སྔ་རྗེས་སུ་སྲིད་བློན་བསྐོ་གཞན་མཛད་། ལས་དོན་གཅོད་ཡུལ་ཤོད་འགག་ཏུ་སྲིད་སྐྱོད་དང་གཅིག་མཚུངས་ཡིན་ཞིང་། འགན་དབང་སྤྱོད་ཕྱོགས་ནི་། བཀའ་ཤག་དང་ཡིག་ཚང་སོགས་ན་སཡིག་རིགས་སྙན་ཞུར་ཕུལ་འབྱོད་ལ་ཞིབ་འཇུག་བཅོས་རྒྱལ་གིས་ཏཱ་ལའི་བླ་མར་འབུལ་དགོས་པ་དང་། ཏཱ་ལའི་བླ་མའི་བཀོད་མངགས་བཀའ་ཤག་ལ་གྲོས་སྡུར་བྱེད་པ་། ཉེས་ཅན་ནག་ཆེའི་རིགས་ཁྲིམས་གཅོས་ནན་པོ་བྱེད་དགོས་པའི་འཆར་གཞིར་ལག་རྟགས་ཕབ་སྲོལ་དང་། རྩ་བའི་ཐག་གཅོད་བྱེད་པ་སོགས་ཀྱི་དབང་ཆ་བཀའ་ཤག་ལས་ཆེ་བ་ཡོད་། ཡང་སྲིད་ཚབ་ཟེར་བ་ཡང་བྱུང་ཡོད་དེ་བོད་རབ་བྱུང་བཅུ་དྲུག་པའི་ལྕགས་ལྟག་（༡༩༥༠）ལོར་ཏཱ་ལའི་བླ་མ་སྐུ་ཕྲེང་བཅུ་བཞི་པས་སྲིད་ཚབ་སེར་སྐྱ་གཉིས་བསྐོ་གཞག་གནང་མྱོང་བ་དེའི་འགན་དབང་སྤྱོད་ཕྱོགས་དང་། ལས་ཁུངས་ཚུགས་ཡུལ་སོགས་སྲིད་བློན་ངོ་མ་དང་གཅིག་མཚུངས་ཡིན་།
སྲིན་ཡུལ་ལངྷ་པུ་རི་
གནའ་རབས་ཀྱི་གཏམ་རྒྱུད་ནང་གསལ་རྒྱ་གར་ལྷོ་ཕྱོགས་ཀྱི་རྒྱ་མཚོའི་ནང་དུ་གནས་པའི་སྲིན་པོའི་རྒྱལ་པོ་ལང་ཀ་མགྲིན་བཅུ་ཞེས་པ་རྒྱལ་པོ་ར་མ་ནཱ་བཏུལ་བ་དེའི་ཕོ་བྲང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིབས་ཁྲི་བཙན་པོ་
（སྲིབ་ཁྲི་བཙན་པོ་ཞེས་པའང་སྣང་）བོད་རྒྱལ་བདུན་པ་། གནམ་གྱི་ཁྲི་བདུན་གྱི་ཡ་གྱལ་། ཡབ་གདགས་ཁྲི་བཙན་པོ་དང་ཡུམ་སྲིབས་ལྷ་སྔོན་མོའི་སྲས་། ས་བཙུན་རླུང་རྗེའམ་ས་བཙུན་ཀླུ་རྗེ་ཁབ་ཏུ་བཞེས་། མུ་ཁྲི་བཙན་པོ་ནས་སྲིབས་ཁྲི་བཙན་པོའི་བར་དུ་གསང་ལྔགས་ཀྱི་བོན་རྣམས་དང་། ཁྱད་པར་དུ་སྤྱི་སྤུངས་ཀྱི་བོན་རྣམས་དང་ཞིང་རྒྱས་པ་བྱུང་། དེ་དུས་བླ་ན་རྒྱལ་ཆེ་། གོང་ན་གཤེན་གཉན་། བར་ན་ཁྲིམས་དམ་། འོག་ན་འབངས་སྐྱིད་དེ་ལུགས་གཉིས་ཟུང་འཇུག་གི་འཕྲིན་ལས་དར་ཞིང་རྒྱས་སྐད་། འདི་ཡན་གདུང་རབས་བདུན་རྣམས་འདྲ་སྟེ་སྲས་ཆིབས་ཁ་ཐུབ་པ་ན་ཡབ་རྨུ་ཐག་ལ་འཇུསནས་གནས་དུ་གཤེགས་པས་པུར་དང་བང་སོ་མེར་པར་གྲགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིན་པོ་ལངྐ་པུ་རིའི་གྲོང་ཁྱེར་
སངས་རྒྱས་ཆོས་ལུགས་ཀྱི་བཤད་སྲོལ་ལ་། རྒྱ་གར་གྱི་ས་དབྱིབས་ཟླ་གམ་འདྲ་བའི་རྩོ་མོ་རྣོ་ཤོས་ཏཱ་རི་ཟེར་བ་དེ་ནས་ལྷོ་ཕྱོགས་སུ་གྲུ་བཏང་སྟེ་སོང་བ་ན་གླིང་ཕྲན་ཆེན་པོ་ཞིག་ཡོད་པ་དེ་ནི་རྔ་ཡབ་གླིང་སྟེ་ལངྐ་སུ་རི་ཟེར་ཞིང་། སྔར་གླིང་ཕྲན་དེར་མི་ཤ་ཟ་བའི་སྲིན་པོ་གནས་པ་ལ་སངས་རྒྱས་བཅོམ་ལྡན་འདས་ཀྱིས་སྲིན་སོར་ཆོས་བསྟན་ནས་ཟླ་བ་རེའི་ཚེས་བརྒྱད་དང་། བཅོ་ལྔ་། གནམ་གང་བཅས་ལ་མི་ཤ་མི་ཟ་བའི་སྡོམ་ཁྲིམས་གནང་བ་ཡིན་ཟེར་ཞིང་། ཡང་བཤད་སྲོལ་གཅིག་ལ་དེད་དཔོན་སིངྒ་ལ་ཟེར་བ་ཞིག་གིས་སྲིན་པོའི་ཡུལ་དུ་དམག་དྲགས་ཏེ་མི་ཤ་ཟ་བའི་སྲིན་པོ་རྣམས་བཏུལ་ནས་ཡུལ་དེར་གཞིས་ཆགས་ཤིང་རྒྱལ་ཁབ་བཙུགས་པའ་ཡུལ་དེའི་མིང་ལ་སིངྒ་ལའི་གླིང་ཞེས་འབོད་པ་ཡིན་ཞེས་བཤད་སྲོལ་ཀྱང་ཡོད་།
སྲེ་མོའི་རྐྱལ་བུ་དི་ན་རས་གང་བ་
ནེའུ་ལེའི་རྐྱལ་བུ་དོང་ཙེས་གང་བ་སྟེ་། སྲེ་མོའམ་སྲེ་མོང་ནི་བོད་སྐད་དུ་ནེའུ་ལེ་ཟེར་རོ་།
སྲོ་མ་གཅིག་
གཟུགས་ཀྱི་མཐའ་སྟེ་ཉི་ཟེར་རྡུལ་བདུན་ལ་སྲོ་མ་གཅིག་
སྲིན་པོ་ལངྐ་པུ་རིའི་གྲོང་ཁྱེར་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲེ་མོའི་རྐྱལ་བུ་དི་ན་རས་གང་བ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོ་མ་གཅིག་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲེད་པ་གསུམ་
འདོད་སྲེད་དང་། འཇིགས་སྲེད་། སྲེད་སྲེད་གསུམ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲུས་ལྕག་
སྙེ་མའི་སྲུས་ཀྱི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲེད་པའི་དམིགས་ཡུལ་བཅུ་གཅིག་
འདས་། མ་འོང་། ད་ལྟ་བ་། ཕྱི་། ནང་། རགས་། ཕྲ་། ངན་པ་། གྱ་ནོམ་པ་། རྒྱང་རིང་བ་། ཐག་ཉེ་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་ཅན་སྡེ་དགུ་
ས་། ཆུ་། ཤིང་། མེ་། རླུང་། སྲིན་བུ་། གྲོག་མ་། བུང་བ་། མིའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲེག་ཟའི་འཁོར་ལོ་
སྲེག་ཟ་ནི་མེ་ཡེ་མིང་སྟེ་། མེའི་འཁོར་ལོ་ཞེས་པ་།
སྲོག་འཁོར་
རང་གི་བརྟེན་པའི་སྲུང་མ་དེའི་སྔགས་ཡོད་པའི་འཁོར་ལོ་རས་སམ་ཤོག་བུར་བྲིས་ནས་སྲུང་མ་དངོས་ཡིན་པའི་འདུ་ཤེས་བཞག་ཏེ་འབྲལ་མེད་ལུས་ལ་བཅངས་སྲོལ་ཡོད་པ་ཞིག་ལ་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་པྱ་
སྲོག་ལ་བར་ཆད་འབྱུང་མིན་བརྟག་པའི་མོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་ཆགས་ཁྱིམ་སྦྱོང་
ཕྲན་ཚེགས་འགྲེལ་པ་ལྟར་ན་བྱི་བ་ཡིན་པར་མངོན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིས་པ་དགུ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་སྤངས་
སྲོག་བློས་གཏོང་གི་སྙིང་སྟོབས་ཡོད་པ་དང་རང་སྲོག་བཏང་བ་བཅས་དོན་གཉིས་ལ་གོ་རྒྱུ་ཡོད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲུང་མ་འོད་ལྡན་དཀར་པོ་
འདི་ས་གནས་སྲིད་གཞུང་སབ་འབྲས་སྤུངས་དགོན་པའི་སྲུང་མའི་གཙོ་བོར་བསྟེན་། ཡོངས་གྲགས་སུ་གནས་ཆུང་ཆོས་སྐྱོང་ཟེར་ཞིང་། མཚན་དངོས་རྡོ་རྗེ་གྲགས་ལྡན་ཞེས་ཞུ་། དགེ་ལུགས་པ་དང་རྙིང་མའི་དགོན་པ་འགའ་ཞིག་ལའང་བསྟེན་མཁན་ཡོད་། ཏཱ་ལའི་བླ་མ་སྐུ་ཕྲེང་གསུམ་པ་བསོད་ནམས་རྒྱ་མཚོའི་གཟིགས་སྣང་དུ་བྱུང་བ་བཞིན་། ཏཱ་ལའི་བླ་མ་སྐུ་ཕྲེང་གསུམ་པ་ནས་བཟུང་ཏཱ་ལའི་བླ་མ་སྐུ་ཕྲེང་རིམ་བྱོན་དང་། ས་གནས་སྲིད་གཞུང་གི་སྲུང་མའི་གཙོ་བོར་བསྟེན་པ་ཡིན་ཟེ་ར་། གནས་ཆུང་ཟེར་བའི་རྒྱུ་མཚན་ལ་། ངག་སྒྲོས་རྒྱུན་འབྱམས་པར་འདི་སྐད་དུ་ཟེར་སྲོལ་ཡོད་། སྔར་ཆོས་སྐྱོང་འདི་ཚལ་གུང་ཐང་དུ་ཡོད་པ་ལ་ཚལ་པའི་བླ་མ་ནུས་པ་དང་ལྡན་པ་ཞིག་གིས་རྫ་ཁོག་ནང་དུ་བཅུག་ནས་སྐྱིད་ཆུར་གཡུགས་། ཆུས་ཁྱེར་ཡོང་གིན་ཡོད་པའི་སྐབས་འབྲས་སྤུངས་དགོན་པའི་མཁན་པོ་ཞིག་གིས་གསོས་དཔོན་བཏང་ནས་། དེ་རིང་སྐྱིད་ཆུའི་འགྲམ་དུ་ཕྱིན་ནས་ཆུ་ནང་ནས་དངོས་པོ་ཇི་འདྲ་ཞིག་ཁྱེར་བྱུང་ཡང་ཚུར་ལེན་ནས་ཁྱེར་ཤོག་ཅེས་བརྗོད་པ་ལྟར་གསོལ་དཔོན་དེས་ཆུ་འགྲམ་དུ་སོང་ནས་སྒུག་པས་ཆུ་ནང་ནས་རྫ་མ་ཁ་བཅད་པ་ཞིག་ཁྱེར་ཡོང་བ་ཚུར་བླངས་ཏེ་ཁ་ཕྱེ་བ་དང་། རྫ་མའི་ནང་ནས་ཕུར་རོན་ཞིག་འཕུར་ཏེ་། འབྲས་སྤུངས་དགོན་པའི་གཤམ་གྱི་ཤིང་གྲོ་བའི་སྡོང་པོ་ཆེན་པོ་ཞིག་གི་རྩེར་བབས་པ་དེའི་གནས་ཚུལ་མཁན་པོར་བརྫོད་པས་། ཁྱོད་ཀྱིས་གོ་མ་ཆོད་། རྫ་མ་དེ་ཁ་མ་ཕྱེ་བར་དགོན་པའི་ནང་དུ་ཁྱེར་འོང་ན་། ཆོས་སྐྱོང་འདི་དགོན་པ་རང་དུ་སྡོད་པ་ཞིག་འོང་བ་ཡིན་ཟེར། དེ་ནས་ཕུག་རོན་བབས་སའི་ཤིང་སྡོང་དེའི་འཁྲིས་སུ་རྟེན་མཁན་ཆུང་ངུ་ཞིག་བཙུགས་། དེར་ཆོས་ནས་གནས་ཆུང་ཞེས་བཏགས་པ་ཡིན་ཞེས་སྨྲས་པ་ཐོས་ཤིང་། ཞིབ་པ་གོང་དུ་གནས་ཆུང་རྡོ་རྗེ་སྒྲ་དབྱངས་གླིང་ཞེས་པར་གཟིགས་། སྲུའི་གླེན་ཀོང་ཇོ་། (睡莲公主)འདི་རྒྱ་བཟའ་སྔོན་མ་ཝུན་ཁྲེན་ཀོང་ཇོའི་མིང་གཞན་ཞིག་ཡིན་ཞིང་གོང་གསལ་གྱི་རྒྱ་སྐད་དེ་བོད་སྐད་བསྒྱུར་ན་ཧྲུའི་ནི་ཆུ་དང་ལེན་ནི་ལེན་ཧཱ་ཞེས་པ་རྒྱ་སྐད་དུ་མེ་ཏོག་པདྨ་ཡིན་པས་དོན་དུ་ཆུ་ནང་གི་པདྨ་ཞེས་པའི་དོན་ཡིན་སྐད་ལ་ནང་དོན་ཞིབ་ཕྲ་གོང་དུ་ཝུན་ཁྲེན་ཀོང་ཇོ་ཞེས་པར་གཟིགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་སྙིང་
འདི་སྙིང་དང་སྲོག་ཅེས་པའི་མིང་འདྲ་ཡང་། དོན་མི་འདྲ་སྟེ་། འདིའི་སྲོག་སྙིང་ནི་མི་མ་ཡིན་སོ་སོའི་མིང་ཡོད་པའི་སྔགས་ལ་ཟེར་ཞིང་། དེའི་རྒྱུ་མཚན་ནི་སྔགས་དེ་འདོན་ཏེ་མི་མ་ཡིན་དེ་འབོད་ནས་མ་འོངས་པར་རང་གིས་སྨྲས་པའི་ངག་ལ་མི་ཉན་པ་སོགས་བྱུང་ན་མི་མ་ཡིན་དེ་འཆི་བར་འགྱུར་བ་ཞིག་ཡིན་ཞེས་ཟེར་སྲོལ་ཡོད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོག་ཆགས་ཀྱི་སྨན་གཅོ་བོ་དོན་གསུམ་
རྨ་བྱ་། གོང་མོ་། སྲེག་པ་། སྐྱུང་ཀ་། བྱ་ན་ག་། ནེ་ཙོ་། ཁུ་བྱུག་། ཐི་བ་། སྐྱ་ཀ་ འཇོལ་མོ་། བྱིའུ་། ཤ་བ་། གླ་བ་། དོག་བ་། སྙན་། རི་བོང་། རྣ་བ་། གཙོད་། རྒྱ་། ཁ་ཤ་། ར་རྒོད་། ཕ་རྒོད་། མ་ཧེ་། བསེ་རུ་། སྨུག་ རྐྱང་། གཡག་རྒོད་། མཛོ་རྒོད་། སེང་གེ་། སྟག་ གཟིག་ གུང་། དོམ་། དྲེད་། མི་རྒོད་། གསའ་། སྤྱང་ཀི་ གཡི་། ཝ་། འཕར་བ་། སྦྲེ་། བྱ་རྒོད་། གླག་ གོ་བོ་། ཁཱ་ཏ་། རླག་མོ་། ནེ་ལེ་། བྱ་རོག་ འུག་པ་། རྒྱ་ཁྲ་། བྱིའུ་ཁྲ་། མཛོ་། གཡག་ རྔ་མོང་། བ་། གླང་། བོང་བུ་། ར་། ལུག་ ཁྱི་ ཕག་ ཁྱིམ་བྱ་། བྱི་ལ་། འཕྱི་བ་། བྱི་བ་། སྦལ་པ་། སྦྲུལ་། གྲུམ་པ་། རྨིག་པ་། སྐྱར་མོ་། སྲམ་། ཉ་། ཞེས་དེ་དག་གི་རྭ་དང་། རུས་པ་། ཤ་། ཁྲག་ སྤུ་། རྐང་། རྒྱུས་པ་། ཀླད་པ་། ཚིལ་། པགས་པ་། སེན་མོ་། མཆུ་། བྲུན་སོགས་རང་རང་སོ་སོ་སྦྱོར་བར་དགོས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
བོད་ཀྱི་རྩོམ་རིག་གི་ཁ་ཕྱོགས་དང་གཞུང་ལུགས།
[ཝཱ་ཎ་རིག་རླབས་རྩོམ་རིག་ཟབ་སྦྱོང་སྐབས་ཀྱི་གཏན་བཤད་ཟིན་བྲིས] (2014.9.19)
བེ་རི་འཇིགས་མེད་དབང་རྒྱལ།
བོད་སིལ་བུའི་དུས་རབས་སྐབས་ཀྱི་རྩོམ་རིག་གི་ཁ་ཕྱོགས་དང་གཞུང་ལུགས།
བོད་སིལ་བུའི་སྐབས་ཀྱི་རྩོམ་གཞུང་དང་རྩོམ་རིག་གི་ཁ་ཕྱོགས་ནི། དུས་རབས་བཅུ་གཅིག་པ་ནས་བོད་ཀྱི་སྐད་བསྒྱུར་མང་པོ་ཞིག་གཅིག་རྗེས་གཉིས་མཐུད་ཀྱིས་རྒྱ་བལ་ལི་གསུམ་ལ་མཆོངས་ཏེ། སྐད་བསྒྱུར་ཡིག་བསྒྱུར་འདྲ་མིན་བྱས་པའི་ཤན་ཤུགས་ཀྱིས། སྐད་ཡིག་དང་རྩོམ་རིག་ལའང་ཤུགས་རྐྱེན་ཆེན་པོ་ཞིག་ཐེབས་ཏེ། རྒྱ་གར་བའི་སྡེབ་སྦྱོར་རིན་ཆེན་རྒྱ་མཚོའི་ལྕགས་དྲ་ནང་། མེས་པོའི་ལྷན་སྐྱེས་ཀྱི་མགུར་དབྱངས་རེ་རེ་བཞིན་རྒྱ་སྟག་བཞིན་བཅུག་ཏེ་འཛུམ་དྲུག་དང་སྦར་ཁྱིམ་གྱི་རང་དབང་ཡོངས་སུ་ཤོར་ཏེ་གྲག་འགུལ་མེད་པའི་རྒྱ་བཏབ། བོད་དབུས་སྟོད་ཕྱོགས་ཀྱི་ལུང་ཚན་མི་དཔོན་ཁག་གིས་ནི། ཆོས་ལུགས་དང་བླ་མའི་གཟི་བརྗིད་ལ་བརྟེན་ནས་རང་རང་གི་སྟོབས་ཤུགས་འབྱུང་ཐབས་བྱས། ཡུལ་གྱི་དབང་ཆ་ཕལ་ཆེ་བ་བླ་ཆེན་རྣམ་པས་བཟུང་། ཆོས་ཚན་དང་མན་ངག་ཇི་ཙམ་མང་བར་མཁས་པའི་ཚད་དུ་བྱས། བོད་ཀྱི་གསེར་དངུལ་ཕལ་མོ་ཆེ་བསྡུས་ཏེ་རྒྱ་གར་ལ་བསྐྱལ། ལུང་དང་མན་ངག་འཚོལ་བར་འགྲན་བསྡུར་བྱས་ཏེ་བོད་ལ་ཆོས་བརྒྱུད་མི་འདྲ་བ་ཁག་དུ་མར་བྱུང་ཞིང་། དེ་དག་གི་བར་དུ་ང་གཉན་ཁོ་ཟབ་ཀྱིས་རིས་སུ་བཅད་པའི་འཁྲུག་ཟིང་ལུ་གུར་བརྒྱུད་དེ་འཕེལ། སྒྲ་བསྒྱུར་མར་པ་ལོ་ཙཱ་བ་དང་མི་ལ་བཞད་པའི་རྡོ་རྗེ་སོགས་བཀའ་བརྒྱུད་སྐྱེས་ཆེན་གསེར་རིའི་ཕྲེང་བ་ལྟར་བྱོན་པ་དེ་ཚོའི་བཀའ་དྲིན་ལས། བོད་བཙན་པོའི་དུས་སྐབས་ཀྱི་མགུར་རྩོམ་རིག་པའི་ཚེ་སྲོག་བསྐྱར་གསོ་བྱས་པའི་རྒྱུད་རིམ་དང་། བྲམ་ཟེ་ལྟག་སྤུ་ཅན་གྱི་ཚིག་སྡེབ་རྡོ་ཆག་ལྷུ་སྒྲིག་གི་དཔེ་ལྟར་བོད་སྐད་དུ་སྦྱོར་པའི་རྩོམ་སྲོལ་གཉིས་ཀ་ཉ་གཤིབ་ཆུ་གཤིབ་བྱས་ནས་དར་མགོ་ཚུགས། བོད་བཙན་པོའི་རྒྱལ་ཁྲིམས་གསེར་གྱི་གཉའ་ཤིང་ཆག །ཆོས་ཁྲིམས་དར་གྱི་མདུད་པ་ཞིག་པའི་དུས་རབས་དེར། རིམ་གྱིས་རྒྱལ་ཁབ་གཞན་གྱི་བསམ་བློ་དང་དམག་ཤུགས་ཀྱི་བཙན་འཛུལ་འོག །བོད་རིགས་འབུམ་ཕྲག་དུ་མའི་ཚེ་སྲོག་ལ་གད་ཆག་བྱས། དགོན་སྡེ་བརྒྱ་ཕྲག་དུ་མ་གཏོར་བཤིགས་ཐེབས་པའི་འོག །ཆབ་སྲིད་དང་དམག་དོན། དཔྱ་ཁྲལ་དང་ཁྲིམས་ཡིག དཔལ་འབྱོར་དང་འཛུགས་སྐྲུན་བཅས་བཤད་པའི་ཁོར་ཡུག་མེད་པས། སྐབས་དེའི་རྩོམ་རིག་གི་ཁ་ཕྱོགས་ནི་ལྷ་ཆོས་ཀྱི་ཕན་ཡོན་དང་མི་ཆོས་ཀྱི་ཉེས་དམིགས། འཇིག་རྟེན་བློས་བཏང་དང་ཕྱི་མའི་ཕུགས་རེ། རྣམ་དཀར་དགེ་སྒྲུབ་དང་ཆོས་ལུགས་ལྟ་གྲུབ། ལྷ་བླའི་བསྟོད་ཚོགས་དང་རང་ལྟ་དྲིལ་སྒྲོག་བཅས་ཡིན། ཚིག་སྦྱོར་གྱི་ཐད་ནས་བཤད་ན་རྗེ་མི་ལ་ནས་བཟུང་། དཔེ་དོན་མཚུངས་སྦྱོར་གྱི་སྒྱུ་རྩལ་ཐད་བཙན་པོའི་དུས་རབས་ལས་མདུན་མཆོངས་ཆེན་པོའི་སྒོ་ནས་སྔོན་ཐོན་བྱས་ཡོད། གཞན་ཇོ་བོ་བཀའ་གདམས་པ་ཚོས་ནི་གཞུང་ཆེན་པོའི་དགོངས་དོན་རྣམས་རྒྱ་གར་གྱི་ཚིག་སྒྲོས་ནང་འཇུག་ནས་འབྲི་ཐབས་གཙོ་བོར་སྤྱོད་ཀྱང་ཚིག་སྦྱོར་གྱི་སྒྱུ་རྩལ་ཐད་ནས་དེ་ཙམ་ཡར་རྒྱས་སོང་བའི་སྐབས་མིན།
བོད་བླ་མའི་དུས་རབས་སྐབས་ཀྱི་རྩོམ་རིག་གི་ཁ་ཕྱོགས་དང་གཞུང་ལུགས། བོད་བླ་མའི་དུས་རབས་ཀྱི་རྩོམ་རིག་གི་གཞུང་ལུགས་དང་ཁ་ཕྱོགས་ནི། འཇམ་མགོན་ས་པཎ་གྱིས་རྒྱ་གར་པའི་རྩོམ་རིག་གི་སྒྲོམ་གཞི་ལ་ཁུངས་བཅོལ་ཏེ། ལུས་རྒྱན་སྲོག་གསུམ་གྱི་བདག་ཉིད་ལ་ལམ་རྣམ་པར་ཕྱེ་བ་ནས་མཇུག་སྐྱོན་སེལ་བར་གྱི་གཞུང་ལུགས་སུ་བཅོས་པའི་བསྟན་བཅོས་མེ་ལོང་མ་བལྟས་ནས། འཆད་རྩོད་རྩོམ་གསུམ་མཁས་པ་ལ་འཇུག་པའི་སྒོ་མཛད། འགྲོ་མགོན་འཕགས་པའི་བཀའ་བསྒོས་ལྟར་ཤོང་ལོས་མེ་ལོང་མ་བོད་བསྒྱུར་བྱས། དཔང་ལོས་འགྱུར་བཅོས་དང་ཊིཀྐ་མཛད་དེ་འཆད་ཉན་གྱི་གཏན་ལ་ཕབ་པ་ནས་བཟུང་། བོད་ཀྱི་མཁས་པ་སྤྱིའི་རྩོམ་རིག་གི་ཁ་ཕྱོགས་ལ་དབྱར་དགུན་བརྗེས་པ་ལྟ་བུའི་འགྱུར་བ་ཆེན་པོ་ཐེབས། དེ་ནས་དགའ་ལྡན་ཕོ་བྲང་པའི་བར་འཕེལ་རྒྱས་ཀྱི་རང་བཞིན་ཇི་ཙམ་སོང་ན་ཡང་རྣམ་པར་འགྱུར་པའི་འཕེལ་རིམ་གསར་པ་ཞིག་ནི་སུས་ཀྱང་གསར་བསྐྲུན་བྱས་མེད། སྐབས་དེའི་རིང་གི་རྩོམ་གྱི་བརྗོད་གཞིའི་ཁ་ཕྱོགས་ནི། ནང་ཆོས་ཏེ་དེའི་ཆ་ལག་ཏུ་གཏོགས་པའི་ཚིག་འགྲེལ་དང་དོན་འགྲེལ། སྤྱི་དོན་དང་མཐའ་དཔྱད། བསྟོད་ཚོགས་དང་རྣམ་ཐར། ཆོ་ག་དང་ཕྱག་ལས། དགག་སྒྲུབ་དང་རྩོད་གླེང་། དེ་ལས་གཞན་སྨན་རྩིས་དང་གཏན་ཚིགས་ལྟ་བུ་ལས་གཞན་ཕལ་ཆེ་བ་ཞིག་ནང་དོན་རིག་པའི་ཁྱབ་ཁོངས་སུ་གཏོགས། ཚིགས་སྦྱོར་གྱི་ཆ་ནས་བཤད་ན་རྒྱ་གར་བའི་སྙན་གཞུང་ལ་གཞི་བཅོལ་ནས་ཚིག་རྒྱན་རྣམ་གྲངས་ཧ་ཅང་མང་ཞིང་། སྦྱོར་ཚུལ་གྱི་འཇུག་པ་ཤིན་ཏུ་དོག་པའི་ལྷུ་ལག་སྒྲིག་དགོས་པས། ཆེད་དུ་སྦྱངས་པའི་སྙན་ངག་ཤེས་མཁན་ཞིག་ཡིན་ན་མ་གཏོགས། མི་རང་དགའ་བས་གོ་བ་ལེན་མི་ཐུབ། ཇི་ཙམ་གོ་དཀའ་བ་དེ་ཙམ་གྱིས་སྙན་ངག་གི་ཚད་གཞི་འཐོན་པོ་དང་རྩོམ་པ་པོ་མཁས་པའི་གྲས་ལ་འཇོག་པས། རྒྱ་ཆེར་མང་ཚོགས་ཀྱི་བསམ་བློའི་ཆུ་ཚོད་དང་སྙན་ངག་དབར་ཁ་བསུམ་ཐབས་མེད་པའི་བར་སྟོང་ཇེ་ཆེར་སོང་སྟེ། རྒྱ་ཆེར་མང་ཚོགས་ཀྱི་ཁྲོད་དུ་སྙན་ངག་ལྐུགས་པའི་ལོག་སྐད་ཡིན་ཞེས་པའི་ཁ་རྒྱུན་དང་གཏན་དཔེ་དེ་བྱུང་། བོད་ཀྱི་རྩོམ་རིག་གི་གཞུང་ལུགས་དང་ཁ་ཕྱོགས་མདོ་བསྡུས་སུ་བཀོད་པ་འདི་ནི་མཛུབ་མོ་རི་བསྟན་གྱི་ཚུལ་དུ་ཟིན་བྲིས་ཙམ་ཞིག་ལགས་སྟེ། ཞིབ་ཕྲ་ངག་ཐོག་ནས་ཞུ་ཆོག་པ་མཁྱེན། ཞུ་དག་བཟོ་ལོང་མ་བྱུང་བར་དགོངས་སེལ་ཞུ།་བེ་རི་འཇིགས་མེད་དབང་རྒྱལ་བས། ༢༠༡༤ ༩ ༡༨
སྲོག་ཆགས་
སངས་རྒྱས་ཆོས་ལུགས་ཀྱི་བཤད་སྲོལ་ལ་། རྣམ་པར་ཤེས་པ་དང་ལྡན་པའི་དངོས་པོ་ཞིག་ལ་སྲོག་ཆགས་ཟེར་བ་དང་། སྲོག་དང་རྣམ་ཤེས་གཉིས་འབྲེས་བ་དམ་པོ་ཡོད་ཅིང་། རྣམ་པར་ཤེས་པ་དང་མི་ལྡན་པའི་དངོས་པོ་རྩི་ཤིང་མེ་ཏོག་སོགས་སྐྱེ་ལྡན་གྱི་དངོས་པོ་ཡིན་ཀྱང་སྲོག་ཆགས་མིན་པས་དེ་ཚོར་བ་གང་ཡང་མེད་། སངས་རྒྱས་ཆོས་ལུགས་ཀྱི་མངོན་པ་མཛོད་དང་འདུལ་བའི་ནང་གསུངས་པ་ལྟར་ན་སྲོག་ཟེར་བ་ནི་དྲོད་དང་རྣམ་ཤེས་གཉིས་ཀྱི་རྟེན་གཞི་ཡིན་པ་དང་དེ་གཉིས་གནས་པར་བྱེད་ཐུབ་པའི་སྲོག་འཛིན་གྱི་རླུང་དེ་ལ་སྲོག་ཟེར་་ཡིན་། སྲོག་འཛིན་གྱི་རླུང་དེ་སྙིང་གང་གནས་པ་དང་། དེ་དང་ལྟེ་བར་གནས་པའི་མེ་རླུང་གཉིས་ཁ་སྤྲོད་བྱས་ཏེ་རླུང་བཟུང་ཐུབ་ན་མི་དེ་ཚེ་རིང་པོར་སྡོད་ཐུབ་པ་དང་། སྲོག་ཆད་པ་ཟེར་བ་ནི་། རྣམ་པར་ཤེས་པ་གཉིས་བར་གྱི་འབྲེལ་བ་ཆད་ན་རྣམ་ཤེས་དང་ལུས་པོའི་འབྲེས་བ་ཆད་འགྲོ་བས་། དེ་ནས་རྣམ་པར་ཤེས་པ་དེ་སླར་ཡང་སྐྱེ་བ་ཕྱི་མར་སྐྱེ་བ་ལེན་གྱི་ཡོད་ཅིང་། དེ་སྐབས་ཀྱི་ལུས་ཕུང་གསར་པ་དང་། རྣམ་ཤེས་གཉིས་ཀྱི་བར་འབྲེལ་བ་མཚམས་སྦྱོར་བྱེད་མཁན་ནི་སྲོག་འཛིན་གྱི་རླུང་ཕྲ་མོ་ཞིག་ཡོད་པ་དེས་འབྲེལ་མཐུད་བྱེད་ཀྱི་ཡོད་པའི་དབང་གིས་རིམ་བཞིན་དབང་པོ་ལྔ་འགྲུབ་བྱེད་ཀྱི་རླུང་དང་། སེམས་རགས་པ་གཞན་དག་སྐྱེ་བར་བྱེད་ཀྱི་ཡོད་ཟེར་། དེང་སང་གི་ཚན་རིག་མཁས་པ་རྣམས་ཀྱིས་སྲོག་ཡོད་ན་རྣམ་ཤེས་ཡོད་མི་དགོས་ཤིང་། སྐྱེ་འཕེལ་གྱི་ནུས་པ་ཡོད་པའི་དངོས་པོ་ཚང་མར་སྲོག་ཡོད་པ་མ་ཟད་། སྲོག་མེད་པའི་དངོས་པོ་ལས་སྲོག་ཡོད་པའི་དངོས་པོ་མང་པོ་བྱུང་བ་དཔེར་ན་། འཇིག་རྟེན་ཐོག་མར་ཆགས་སྐབས་རྒྱ་མཚོའི་ནང་གི་སྲོག་ཆགས་ཀྱི་ཐོག་མ་ལོ་མའི་དབྱིབས་ཅད་དེ་ཡང་སྲོག་མེད་པའི་དངོས་པོ་ནས་རིམ་འགྱུར་བྱུང་བ་ཡིན་པར་ཁས་ལེན་། སངས་རྒྱས་ཆོས་ལུགས་པ་དང་ཚན་རིགས་སྨྲ་བ་རྣམས་ཀྱི་བར་འགའ་བ་ཐུག་ས་གཙོ་བོ་གཅིག་ནི་། སྐྱེ་བ་སྔ་ཕྱི་ཡོད་མེད་ལ་ཐུག་ཅིང་། དེ་ཡང་སྲོག་ཟེར་བ་གང་ལ་ངོས་འཛིན་གྱི་ཡོད་མེད་ལ་ཐུག་ཡོད་། ཨེན་ཀེ་སིས་། མིའི་རིགས་ཀྱི་ཚེ་སྲོག་ལྟ་ཚུལ་གྱི་གྲུབ་འབྲས་ཡོངས་རྫོགས་ཕྱོགས་བསྡོམས་གནང་སྟེ་། ཚེ་སྲོག་ནི་སྤྲི་དཀར་ཕུང་པོའི་གནས་སྟངས་ཡིན་པ་དང་། ཕུང་པོ་དེ་རྒྱུན་མི་ཆད་པར་རྙིང་ཚབ་གསར་བརྫེས་བྱེད་པའི་གོ་རིམ་ནང་གནས་ཐུབ་། རྙིང་ཕུང་གསར་ཐོན་གྱི་འཕེལ་རྒྱས་དེ་མཚམས་ནས་ཆད་པ་ན་སྲོག་དེ་ཆད་ནས་སྲོག་ཆགས་དེ་ཤི་འགྲོ་གི་རེད་ཅེས་གསལ་བཤད་གནང་པ་རེད་། དེ་འདྲའི་སྤྲི་དཀར་ཕུང་པོ་དེ་ནི་སྤྲི་དཀར་དང་ཧོ་སོན་ཟེར་བའི་ཧྥུན་ཙི་ཆེན་པོ་རིགས་གཉིས་ལས་གྲུབ་པ་དང་། རྙིང་ཚབ་གསར་བརྗེས་ཀྱི་གོ་རིམ་ནང་གི་ཕན་ཚུན་ནུས་པ་ཐོན་པ་དེ་དང་པ་བྲལ་ཐབས་མེད་པ་དང་། ལོ་རབས་ལྔ་བཅུ་པའི་ནང་རང་རྒྱལ་་གྱི་ཚན་རིག་མཁན་པ་མང་པོས་སྤྲིན་དཀར་མ་བཅོས་རྒྱུ་ཆ་ཨན་ཆི་སོན་འདྲེན་སྦྱོར་བྱས་རྗེས་། སླར་ཡང་མིའི་ཐབས་ཤེས་ལ་བརྟེན་ནས་དབྱི་ཏའོ་སུའོ་འབདྲེས་སྦྱོར་བྱེད་རྒྱུའི་ཚོད་ལྟ་བྱས་། རབ་བྱུང་བཅུ་དྲུག་པའི་ཤིང་སྦྲུལ་（༡༩༦༥）ལོར་རང་རྒྱལ་གྱི་ཚན་རིག་མཁས་ཅན་ཚོས་འཛམ་གླིང་ཐོག་ཐེངས་དང་པོར་མི་ཡི་ཐབས་ཤེས་ལ་བརྟེན་ནས་སྐྱེ་དངོས་ཀྱི་གསོན་ཤུགས་ལྡན་པའི་སྤྲི་དཀར་ལྟེ་བ་གླང་གི་སྙིང་བསྡུས་དབྱེ་ཏའོ་སུའོ་འདྲེས་སྦྱོར་བྱེད་ཐུབ་པ་བྱུང་ང་རེད་། ཚན་རིག་གི་ཚོད་ལྟའི་གྲུབ་འབྲས་དེས་སྲོག་དང་རྣམ་ཤེས་གཉིས་ཀྱི་བར་ལ་འབྲེལ་བ་ཇི་འདྲ་ཡོད་མེད་ཐད་གནད་དོན་གསར་པ་བཏོན་ཡོད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
འཕགས་བོད་ཆོས་འབྱུང་། ཡབ་འདབ་གསུམ་པ། བོན་གྱི་སྐོར།
འཕགས་བོད་ཆོས་འབྱུང་། ཡབ་འདབ་གསུམ་པ། བོན་གྱི་སྐོར། བེ་རི་འཇིགས་མེད། ཡལ་འདབ་གསུམ་པ་བོད་དུ་བསྟན་པ་ཇི་ལྟར་བྱུང་ཚུལ།
༢ གདོད་མའི་བོན།	དེ་ལྟར་ཆོས་ལུགས་སྤྱིའི་བྱུང་རིམ་རགས་ཙམ་གླེང་ཟིན་ནས། ད་ནི་རང་རེ་གངས་ཅན་པའི་ལྗོངས་འདིར་མེས་དབོན་བཙན་པོ་རིམ་བྱོན་ནས་ཆོས་ལུགས་དང་གྲུབ་མཐའ་ཆེས་ཆེར་འཕེལ་བའི་རྒྱལ་ཁབ་ཅིག་ཡིན་ཞིང་དེ་ཡང་ཡུལ་དུས་ཀྱི་གདུལ་བྱའི་མོས་ཁམས་ལྟར་སྔ་ཕྱིར་བོན་དང་ནང་ཆོས་རིམ་པར་དར་བ་ལས་ཐོག་མར་གཤེན་རབ་བོན་གྱི་བསྟན་པ་ཇི་ལྟར་བྱུང་བའི་ཚུལ་མདོར་ཙམ་བརྗོད་པར་བྱ་སྟེ། 	དེ་ཡང་གཤེན་རབ་བོན་འབྱུང་ཚད་ལྡན་རྣམས་སུ་འཁོད་པ་ལྟར་ན། དེ་ལ་ཐོག་མར་བོན་ཞེས་པ་ནི་ཆོས་དང་གོ་བའི་གནད་གཅིག་པའི་འཇལ་བྱེད་བློ་ཡི་ཡུལ་དུ་ཡོད་པའི་སྤྱི་ལྡོག་ནས་ཤེས་བྱ་སྤྱིའི་མཚན་ཉིད་དང༌། རང་ལྡོག་ནས་ཤེས་བྱ་རང་རང་གི་མཚན་ཉིད་བྱེ་བྲག་པ་སྟེ་མདོར་ན་ཆོས་ཐམས་ཅད་ལ་བོན་གྱི་འཇུག་པས་ཁྱབ་པ་འདོད། དེས་ན་བོན་ལ། དགེ་སྡིག་སྤང་བླངས། འཁོར་འདས་བརྟན་གཡོ་སོགས་ཀྱི་དབྱེ་སྒོ་ཤུཀྱའི་རིང་ལུགས་པའི་ཆོས་ཀྱི་དབྱེ་སྒོ་དང་སྒོ་ཀུན་ནས་མཚུངས་པ་ཡིན་ནོ། 	བོན་གྱི་རིང་ལུགས་ལ། གདོད་མའི་བོན་དང་། གཤེན་རབ་བོན་གཉིས་སུ་ཕྱེས་ནས། 	དང་པོ་གདོད་མའི་བོན་པོ་ནི། སྟོན་པ་གཤེན་རབ་མི་བོ་ཆེ་གངས་ཅན་བོད་དུ་ཞབས་ཀྱིས་མ་བཅགས་པའི་སྔོན། བདུད་བོན་དང་བཙན་བོན། གདོན་བོན་སོགས་ཀྱིས་ལྷ་མཆོད་འདྲེ་རྡུང་བྱེད་པའི་ལུགས་སྲོལ་སྤེལ་བ་དེའི་རིང་ལུགས་འཆང་མཁན་ཚོ་ལ་ཟེར་བར་བཤད་དེ། བསྐལ་པ་ཡ་ཐོག་གི་སྐབས། ས་གཡོ་བ་དང་མཚོ་འཕྱུར་བ། མེ་འབར་བ་སོགས་རང་བྱུང་འབྱུང་བ་འཁྲུགས་པ་དང་། མི་ལ་ན་ཚ། ཕྱུགས་ལ་གོད་ཁ་སོགས་མདོར་ན་མི་འདོད་པའི་ཉེར་འཚེ་ཅི་རིགས་སྣ་ཚོགས་བྱུང་བ་ན། དེ་དང་དེ་བཟློག་པ་ལ་དེ་དང་དེ་ལ་གནས་པའི་རིའི་ལྷ་འདྲེ་དང༌། ཤིང་གི་ལྷ་འདྲེ། ཆུའི་ལྷ་འདྲེ་སོགས་མདོར་ན་སེམས་ལྡན་སེམས་མེད་སོ་སོར་རྒྱབ་ཏུ་མི་མངོན་པའི་ལྷ་འདྲེ་རེ་ཡོད་པར་ཐག་ཆོད་དེ། དེ་དག་ལ་གསོལ་ཀ་དང༌། གཏོར་བཅོས། ད་དུང་སྲོག་ཆགས་གང་མང་བསྲེགས་ནས་དམར་མཆོད་བྱེད་པའི་སྲོལ་བྱུང་བ་དེ་རིགས་ལ་གདོད་མའི་བོན་ཞེས་འདོད་དེ། གཏེར་ཡིག་འགའ་ཞིག་ཏུ། བོན་པོ་ཚོས་དམར་མཆོད་ཀྱི་ཆེད་དུ་ཤྭ་བ་སྟོང་ཕྲག་མང་པོ་བསད་པར་བཤད་པ་ཡང་མང་ཉུང་གི་གྲངས་ཀའི་ཐོག་སྒོ་ཟོག་ཀྱང་སྟོང་ཕྲག་མང་པོ་གསད་རྒྱུ་ལས་སླ་བོ་མིན་པས་རི་ཁའི་ཤྭ་བ་སྟོང་ཕྲག་མང་པོ་དུས་གཅིག་ཏུ་བསད་ཚུལ་བཤད་པ་ནི་ཆོས་ལུགས་ཕྱོགས་འཐེན་གྱི་ཞྭ་མོ་གཡོགས་པ་སྨྲོས་མེད་ཡིན་པ་ཕུད། སྤྱིར་བཏང་རི་དྭགས་གང་རག་བསད་ནས་དམར་མཆོད་བྱེད་སྲོལ་དར་བའི་དཔང་རྟགས་སུ་རུང་ངོ་སྙམ། སྐབས་དེར་ཕྱི་ནང་གི་ཉེར་འཚེ་སེལ་བའི་ཆེད་དུ་ལྷ་མཆོད་འདྲེ་རྡུང་གི་ཆོ་གའི་རྣམ་གཞག་དང་ཉི་ཟླ་སོགས་ལ་གསོལ་བ་བཏབ་པའི་རྨོངས་དད་ཙམ་ལས་གཞི་འཛིན་སའི་ལྟ་གྲུབ་ཀྱི་རྣམ་གཞག་བརྟན་པོ་ཞིག་མེད་པ་འདྲ།
སྲིད་པའི་འཁོར་ལོ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོང་བཙན་སྒམ་པོ་དང་དེའི་འཕྲོས་རྒྱལ་རབས་བཅུ་གཅིག་
སྲོང་བཙན་སྒམ་པོ་། གུང་རི་གུང་བཙན་ནམ་གུང་སྲོང་གུང་བཙན་། མང་སྲོང་མང་བཙན་། འདུས་སྲོང་མང་པོ་རྗེ་། ཁྲི་ལྡེ་གཙུག་བཙན་། ཁྲི་སྲོང་ལྡེ་བཙད་། མུ་ནེ་བཙན་པོ་། མུ་ཏིག་བཙན་པོ་། ཁྲི་ལྡེ་སྲོང་བཅན་ནས་སད་ན་ལེགས་འཇིང་ཡོན་། ཁྲི་རལ་པ་ཅན་ནམ་ཁྲི་གཙུག་ལྡེ་བཙན་། འུ་དུམ་བཙན་པོའམ་གླང་དར་མའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོང་བཙན་ཆོས་ཀྱི་རྗེ་བོ་ཡབ་ཡུམ་གསུམ་
རྒྱལ་པོ་སྲོང་བཙན་སྒམ་པོ་། བལ་བཟའ་ཁྲི་བཙུན་། རྒྱ་བཟའ་ཀོང་ཇོ་བཅན་གསུམ་ལ་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླ་བཅོས་ངལ་འཛེམས་
ལས་ཀ་ཞིབ་ཚགས་པོ་མ་བྱས་པར་རང་ཉིད་དཀའ་ངལ་ཆུང་ཐབས་ཀྱི་སྟབས་གང་བདེ་བྱས་པ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོང་བཙན་དུས་ཀྱི་སྐུ་གསུང་ཐུགས་རྟེན་བཞི་
སྤང་སྐོང་ཕྱག་བརྒྱ་པ་། མདོ་སྡེ་ཟ་མ་ཏོག་ གསེར་གྱི་མཆོད་རྟེན་། ཅི་ནྔ་མ་ཎིའི་དརྐོར་ཕོར་རོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲིང་བཙན་སྒམ་པོའི་འཁྲུངས་ཁང་
“ཕོ་བྲང་བྱམས་པ་མི་འགྱུར་གླིང་”ཞེས་ལོ་རྒྱུས་དེབ་ཐེར་མང་ཆེ་བར་། བོད་ལྗོངས་མལ་གྲོ་གུང་དཀར་རྗོང་ཁོངས་རྒྱ་མ་ཁྲི་ཁང་དུ་གྱང་ཤུལ་ཞིག་ཡོད་པ་དེ་ཡིན་པར་ངོས་འཛིན་བྱེད་པ་དང་། ཡང་ཁུལ་དེའི་མང་ཚོགས་ཀྱི་ཤོད་རྒྱུན་དུ་ཁྲི་ཁང་གི་ནུབ་ངོས་རི་འདབས་ས་དེ་སྔོན་གྱི་དགོན་ཤུལ་ཡོད་སའི་ས་གནས་དེར་ཆོས་ཁང་དམར་པོ་ཟེར་བ་ཞིག་འདུས་པ་དེར་སྲོང་བཙན་འཁྲུངས་པ་རེད་ཅེས་ཟེར་སྲོལ་ཡང་འདུག་སྤྱིར་སྲོང་བཙན་འཁྲུངས་ཡུལ་སྣོན་རྒྱ་མའི་ཡུལ་ནི་དབུས་རི་བར་སྐོར་དུ་གྲགས་པའི་ནཔང་ཚན་རི་བོ་གྲགས་ཅན་མང་པོ་ཡོད་པའི་ནང་གི་རི་བོ་མཎྜ་ཞེས་པའི་འདབས་སུ་ཆགས་ཡོད་པ་དང་། ཡུལ་དེར་རྩ་ཆུ་ཤིང་གསུམ་འཛོམས་ཤིང་གཅན་གཟན་རི་དྭགས་བྱ་རིགས་སྣ་ཚོགས་རྩི་ཤིང་མེ་ཏོག་གི་ཁྲོད་དུ་ཉམས་དགའ་བར་བརྩེན་པའི་གནས་ཡིན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླ་ཆོས་
ལས་སླ་ཆོས་སམ་ནན་ཏན་མ་བྱས་པ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླད་ལར་མི་བཏུབ་པ་
རྗེས་ཀྱི་མདུན་ལམ་ལ་ཕན་ཐོགས་མེད་པ་།
སླད་ས་
སླད་ཙ་དང་སླད་ཚ་ཞེས་ཀྱང་འབྱུང་སྟེ་མི་གཙང་བའི་མིང་ངོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླར་བསྡུའི་ཕྲད་བཅུ་གཅིག་
རྗེས་འཇུག་བཅུ་ལ་ན་རོ་སྦྱར་བས་གོ་ངོ་དོ་ནོ་བོ་མོ་འོ་རོ་ལོ་སོ་བཅཡཝུ་དང་ཏོ་ཡིག་བཅས་བཅུ་གཅིག་གོ་། དེའི་མིང་ལ་རྫོགས་ཚིག་གམ་ཟླ་སྡུད་ཅེས་ཀྱང་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླ་རོལ་
ཕྱི་རོལ་གྱི་མཚམས་པོ་ཆེ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློང་སྟེར་ག་འཛོལ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སླུངས་
འབྲོག་ཐང་གི་འབྲོག་ཚུགས་གཅི་ག་སྟེ་། གཡག་གིས་ཉིན་གཅིག་ཆོད་ཐུབ་པའི་ལམ་ཐག་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྲོང་བཙན་སྒམ་པོས་རྒྱ་བཟང་མནའ་མར་བཞེས་པ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་པ་འཕགས་པ་
ཐེག་པར་རང་རང་གི་མཐོང་ལམ་ཐོབ་པ་ནས་མི་སློབ་ལམ་མངོན་དུ་མ་བྱས་པའི་བར་དུ་གནས་པའི་སྐྱེ་བོ་རྣམས་འོ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སློང་འབེབས་་ཞུ་བ་
ཁ་མཆུ་བར་འདུམ་བྱས་ཆོག་པ་ཞེས་སྔར་ཕུལ་སྙན་ཞུ་ཕྱིར་འཐེན་ཞུ་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་པ་གསུམ་
ཉན་རང་བྱང་ཆུབ་སེམས་དཔའ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་གྱི་དབང་བསྐུར་དྲུག་
ཕྱིར་མི་ལྡོག་པའི་དབང་། གསང་བའི་དབང་། རྗེས་གནང་། ལུང་བསྟན་། དབུགས་དབྱུང་། གཟེངས་བསྟོད་སྣམས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་ཀླུ་སྒྲུབ་ཀྱི་རིགས་ཚོགས་དྲུག་
རྩ་བ་ཤེས་རབ་། རིགས་པ་དྲུག་ཅུ་པ་། སྟོང་ཉིད་བདུན་ཅུ་པ་། ཞིབ་མོ་རྣམ་འཐག་ རྩོད་ཟློག་ རིན་ཆེན་ཕྲེང་བ་བཅས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་ལྔ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་གྱི་དབང་གསུམ་
རྡོ་རྗེ་། དྲིལ་བུ་། ཕྱག་རྒྱའི་དམ་ཚིག་གོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
གྲངས་ཀྱི་མངོན་བརྗོད་ཀྱི་སྡོམ་ཚིག
གྲངས་ཀྱི་མངོན་བརྗོད་ཀྱི་སྡོམ་ཚིག་གསལ་བའི་སྒྲོན་མེ་བཞུགས་སོ།།
བེ་རི་འཇིགས་མེད། ན་མོ་གུ་རུ་སུ་མ་ཏི་མཉྫུ་གྷོ་ཥཱ། འཕགས་བོད་སྔོན་དང་དུས་དེང་གི ། ཕྱི་ནང་རིག་པའི་གནས་དག་ལ།། མཁས་དང་གྲུབ་པའི་སྐྱེས་ཆེན་ཀུན།། གུས་པས་གཙུག་ན་བཏེགས་བྱས་ཏེ།།
སློབ་དཔོན་བདུན་
བསྙེན་གནས་ཀྱི་སློབ་དཔོན་། དགེ་བསྙན་གྱི་སློབ་དཔོན་། དགེ་ཚུལ་གྱི་སློབ་དཔོན་། གསང་སྟེ་སྟོན་པའི་སློབ་དཔོན་། ལས་བྱེད་པའི་སློབ་དཔོན་། ཀློལ་པའི་སློབ་དཔོན་། གནས་ཀྱི་སློབ་དཔོན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་ཐོན་མིའི་གདུང་རྒྱུད་བཅུ་གསུམ་
ཐོན་མི་སམ་བྷོ་ཊའི་སྲས་མ་ཧཱ་ས་ཏཱ་། དེའི་སྲས་ཡེ་ནག་དེའི་སྲས་ཉི་མ་ཀློང་གསལ་། དེའུ་སྲས་བེར་ནག་ཅན་། དེའི་སྲས་མོན་མོ་། དེའི་སྲས་གཙོ་བོ་ལྷ་སྲས་། དེའི་སྲས་བསོད་ནམས་རྒྱལ་པོ་། དེའུ་སྲས་རྒྱལ་པོ་དགའ་། དེའི་སྲས་རྟ་མགྲིན་རྒྱལ་མཚན་། དེའི་སྲས་རྡོ་རྗེ་བཀྲ་ཤིས་། དེའུ་སྲས་དཔོན་བཞི་མཛོམ་ དེའི་སྲས་རྒྱལ་བ་ཤེས་རབ་། དེའི་སྲས་དཔོན་ཆེན་གྲས་ལྔ་། སྲས་རྗེས་མ་འདི་ཉིད་ཚེ་སྟོད་དཔོན་པོ་བྱས་པ་དང་ཚེ་སྨད་རབ་ཏུ་བྱུང་སྟེ་གསང་སྔགས་ཆོས་སྡེ་གོང་དཀར་རྡོ་རྗེ་གདན་གསར་དུ་བཏབ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་ན་རིམ་
གནས་ཆུང་ཆོས་སྐྱོང་ནས་ཏཱ་ལའི་བླ་མའི་མཚད་འབོད་སྐབས་སློབ་དཔོན་མཐོང་བ་དོན་ལྡན་ཞེས་འབོད་པ་ཡིན་པས་དེའི་སྐབས་སུ་སློབ་དཔོན་ན་རིམ་ཞེས་པ་ཏཱ་ལའི་བླ་མ་སྐུ་ཕྲེང་རིམ་བྱོན་ལ་གོ་དགོས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་དྲུག་
༡.དམ་ཚིག་དང་སྡོམ་པ་སྤྱིན་པའི་སློབ་དཔོན་། ༢བཟླས་ལུང་སྦྱིན་པའི་སློབ་དཔོན་། .༣རྒྱུད་བཤད་པའི་སློབ་དཔོན་། ༤.མན་ངག་སྟོན་པའི་སློབ་དཔོན་། ༥.དབང་བསྐུར་བའི་སློབ་དཔོན་། ༦.ལས་བྱེད་པའི་སློབ་དཔོན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་འཕགས་པ་གྲོལ་སྡེ་
རྒྱ་བོད་ཡོངས་གྲགས་སུ་སློབ་དཔོན་གྱི་དངོས་སློབ་ཡིན་པར་འདོད་ཀྱང་རྒྱ་གར་བ་འགའ་ཞིག་གིས་སློབ་དཔོན་ཕྱོགས་གླང་གི་དངོས་སློབ་ཡིན་ཞེས་ཟེར་ཚུལ་གསལ་།
སློབ་དཔོན་ཕནཡ་པའི་སློབ་མ་རིགས་པའི་སེང་ཆེན་བརྒྱད་
གཙང་་ནག་པ་བརྩོན་འགྲུས་སེང་གེ་། དན་འབག་པ་སྨྲ་བའི་སེང་གེ་། བྲུ་ཤད་བསོད་ནམས་སེང་གེ་། རྨེ་བྱ་རྩོད་པའི་སེང་གེ་། རྩགས་དབང་ཕྱུག་སེང་གེ་། མྱང་བྲན་ཆོས་ཀྱི་སེང་གེ་། ལྡན་མ་དཀོན་མཆོག་སེང་གེ་། གཉན་བ་ཡོད་ཏན་སེང་གེ་བཅས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་པདྨ་འབྱུང་གནས་སངས་རྒྱས་ཤཱཀྱ་ཐུབ་པ་བས་ལྷག་པའི་ཡོན་ཏན་གསུམ་
ང་ལས་ལྷག་པའི་སྐྱེས་བུ་འབྱུང་ཞེས་པས་། སངས་རྒྱས་གཞན་ཐམས་ཅད་ཡབ་ཡུམ་ལ་བརྟེན་ནས་མངའ་ལས་སྐྱེས་། སློབ་དཔོན་ནི་པད་སྡོང་གས་བརྫུས་ཏེ་འཁྲུངས་པས་སྐུ་སྐྱེ་བ་སངས་རྒྱས་ལས་ལྷག་ སངས་རྒྱས་གཞན་ཆོས་དྲང་ངེས་རྣམ་སྟོན་། སློབ་དཔོན་ཚེ་གཅིག་ལུས་གཅིག་ལ་སངས་རྒྱས་པའི་གསང་སྔགས་སྟོན་པས་དགོངས་པ་སངས་རྒྱས་བས་ལྷག་། སངས་རྒྱས་གཞན་ཐམས་ཅན་སྐུ་མྱ་ངན་ལས་འདས་། སློབ་དཔོན་ནི་འཁོར་བ་མ་སྟོངས་ཀྱི་བར་སེམས་ཅན་གྱི་དོན་དུ་འདས་གྲོངས་མེད་པར་བཞུགས་པས་གདུལ་བྱ་སངས་རྒྱས་གཞན་ལས་ལྷག་པའི་ཡོད་ཏན་གསུམ་དང་ལྡན་པའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སླེ་ལུང་བློ་བཟང་འཕྲིན་ལས་
རྗེ་འདི་ནི་ལྷོ་ཁ་ཟངས་རི་གཙང་སྣ་དཀར་པོ་ཞེས་པར་ཡབ་ཀུན་དགའ་རྒྱལ་པོ་དང་ཡུམ་རྒྱལ་ཕུར་ཆོས་འཛོམས་གཉིས་ཀྱི་སྲས་སུ་རབ་བྱུང་བཅུ་གཉིས་པའི་མེ་གླང་(༡༦༩༧)ལེར་སྐུ་འཁྲུངས་། སྐུ་ཆུང་ངུའི་དུས་ལ་མཚན་དགོས་དགོས་ཚེ་རིང་ཞེས་བཏགས་། དགུང་ལོ་དྲུག་གི་ཐོག་གོང་ས་ཆེན་པི་ཚངས་དབྱངས་རྒྱ་མཚོའི་དྲུང་དུ་དབུ་སྐྲ་གཙུག་ཕུད་འབུལ་བར་ལྷ་སར་བྱོན་། གོང་ས་མཆོག་གི་སྐུ་ཚབ་མདུན་དབུ་སྐྲ་ཕུད་ཕུལ་རྗེས་མཚན་བློ་བཟང་བསྟན་པ་གྲུབ་པའི་རྒྱལ་མཚན་དུ་འདོགས་པ་གནང་། དགུང་ལོ་བཅུ་གསུམ་སྐབས་གོང་ས་དྲུག་པ་ཆེན་པོ་ཆོས་འཁོར་རྒྱལ་དུ་ཆིབས་བསྒྱུར་སྐབས་འོས་དགར་ཞལ་འཇག་ནས་། གསུམ་གང་འདོད་དུ་བྱུང་བས་ཤིན་ཏུ་སྐལ་བཟང་ཐོས་། དགུང་ལོ་བཅུ་བཞིའི་ཐོག་གཙང་དུ་ཕེབས་ནས་པཎ་ཆེན་བློ་བཟང་ཡེ་ཤེས་དཔལ་བཟང་པོའི་དྲུང་ནས་དགེ་བསྙེན་དང་དགེ་ཚུལ་གྱི་སྡོམ་པ་བཞེས་ཏེ་མཚན་བློ་བཟང་འཕྲིན་ལས་ཞེས་བསྕལ་། མདོ་སྔགས་ཀྱི་ཆོས་བཀའ་མང་དུ་གསན་། དེའི་ལོར་འོན་མངའ་རིས་གྲྭ་ཚང་གི་ཆོས་སྒོར་ཞུགས་། རྗེ་ངག་དབང་ཆོས་གྲངས་བསྟེན་ནས་བསྡུས་གྲྭ་ནས་གཞུང་ལ་སློབ་གཉེར་མཛད་། དགུང་ལོ་ཉི་ཤུའི་ཐོག་མཁན་པོ་ཡེ་ཤེས་རྒྱ་མཚོའི་དྲུང་ནས་བསྙེན་རྫོངས་ཀྱི་སྡོམ་པ་བཞེས་། དགུང་ལོ་ཉེར་གཅིག་པའི་ཐོག་ལྷ་ས་ནས་སླེ་ལུང་རྣམ་གྲོལ་གླིང་དུ་ཕེབས་ཏེ་འདུས་སྡེ་གསར་འཛུགས་ཀྱི་རྟེན་འབྲེལ་མཛད་སྒོ་གནང་། རྗེ་འདིས་ཞོགས་དོན་ཡོད་མཁས་གྲུབ་དང་ཕུར་ལྕོག་ངག་དབང་བྱམས་པ་སོགས་བླ་མ་དུ་མའི་དྲུང་ནས་མདོ་སྔགས་ཀྱི་ཆོས་གསན་། འཆད་རྩོད་རྩོམ་གསུམ་ལ་མཁས་པའི་མངའ་བརྙེས་། སོག་པོ་ཇུན་གར་བའི་དུས་ཟིང་སྐབས་འོལ་དགའ་སོགས་ས་ཁུལ་ཁག་ལ་བྱོལ་ཐབས་ཀྱིས་ཕེབས་། དེ་རྗེས་མི་དབང་བསོད་ནམས་སྟོབས་རྒྱས་ཀྱི་དབུ་བླར་གྱུར་ནས་ང་ལུམ་སྦྱར་གསུམ་གྱི་དོན་གནས་སྐོར་རྒྱལ་དབང་སྐུ་ཕྲེང་བདུན་པའི་དྲུང་དུ་ཕེབས་ཏེ་མི་དབང་གི་མགྲིན་ཚབ་པ་གནང་། བཀའ་རྩོམ་ཡང་མང་པོ་མཛད་པ་སྟེ་། 《དཔའ་འཁོར་ལོ་སྡོམ་པའི་ཟབ་དོན་འགའ་ཞིག་གནད་གྲོལ་བ་སྦས་དོན་ཡང་གསལ་ཉིན་བྱེད་》 《ལྷ་མཆོག་ཚངས་པ་ཆེན་པོའི་མདོས་ཀྱི་འཕྲིན་ལས་ཀྱི་ཆོ་ག་ཉིན་བྱེད་སྣང་བ་》 《བདེ་མཆོག་གི་ཆོ་ག་སྤྲོ་བསྡུའི་གསོལ་བྱེད་》 《དྲིས་ལན་ལྟ་བའི་མིག་ཡངས་》 《གསང་འཛིན་ལས་ཀྱི་རྡོ་རྗེར་གསོལ་འདེབས་སྨོན་ལམ་》 《རྒྱལ་བའི་བཀའ་འགྱུར་རོ་ཅོག་གི་གསུང་པར་རིན་པོ་ཆེ་སྲིད་གསུམ་རྒྱན་གཅིག་རྫུ་འཕྲུལ་ཤིང་རྟའི་དཀར་ཆག་》《མཁའ་སྤྱོད་ཀྱི་གནས་ཡིག་དང་བྱིན་འབོབས་ལོ་རྒྱུས་》《ལེགས་ལྡན་ཚོགས་རྗེའི་ཟོར་གྱི་ལས་མཐའ་དང་དེའི་སྒྲུབ་ཐབས་》སོགས་པོད་བརྒྱད་ལྷག་ཡོད་། དགུང་གྲངས་ལྔ་བཅུ་ལྷག་བཞུགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་ཡེ་ཤེས་འབྱུང་གནས་
རབ་བྱུང་བཞི་པའི་ས་ཁྱི་(༡༡༣༨)ལོ་ནས་རབ་བྱུང་ལྔ་པའི་ཤིང་ཁྱི་(༡༢༧༤)ལོའི་བར་། ལོ་རྒྱུས་རྒྱས་པ་《ས་སྐྱའི་གདུང་རབས་རེན་བང་མཛོད་》ཀྱི་ཤོག་གྲངས་༡༤༣པར་གསལ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སློབ་དཔོན་རིན་པོ་ཆེ་གྲགས་པ་རྒྱལ་མཚན་
ཚེས་བཞི་རྙིང་མ་གྲགས་པ་རྒྱལ་མཚན་（རབ་བྱུང་ལྔ་པའི་ཆུ་སྦྲུལ་༡༢༩༣ལོ་ནས་རབ་བྱུང་དྲུག་པའི་ལྕགས་བྱི་༡༣༦༠ལོ）བར་དགུང་ལོ་དྲུག་ཅུ་རེ་བརྒྱད་བཞུགས་། ལོ་རྒྱུས་ཞིབ་པ་《ལྷོ་རོང་ཆོས་འབྱུང་》ཤོག་གྲངས་༣༠༡དང་། 《དེབ་ཐེར་སྔོན་པོ་》ལེ་ཚན་[ཉ]པའི་ཤོག་གྲངས་༧༩པར་གསལ་།
༼དུང་དཀར་ཚིག་མཛོད་ཆེན་མོ་༽ལས་བཏུས།